pli: kataṁ buddhassa sāsanaṁ”.


layer: root

title_pli: Therāpadāna Jagatidāyakavagga

pli: Itthaṁ sudaṁ āyasmā jagatidāyako thero imā gāthāyo abhāsitthāti.


pli: Jagatidāyakattherassāpadānaṁ paṭhamaṁ.


pli: Therāpadāna


pli: Jagatidāyakavagga


pli: Morahatthiyattheraapadāna


pli: “Morahatthaṁ gahetvāna,


pli: upesiṁ lokanāyakaṁ;


pli: Pasannacitto sumano,


pli: morahatthamadāsahaṁ.


pli: Iminā morahatthena,


pli: cetanāpaṇidhīhi ca;


pli: Nibbāyiṁsu tayo aggī,


pli: labhāmi vipulaṁ sukhaṁ.


pli: Aho buddhā aho dhammā,


pli: aho no satthusampadā;


pli: Datvānahaṁ morahatthaṁ,


pli: Tiyaggī nibbutā mayhaṁ,


pli: bhavā sabbe samūhatā;


pli: Sabbāsavā parikkhīṇā,


pli: natthi dāni punabbhavo.


pli: Ekatiṁse ito kappe,


pli: yaṁ dānamadadiṁ tadā;


pli: Duggatiṁ nābhijānāmi,


pli: morahatthassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā morahatthiyo thero imā gāthāyo abhāsitthāti.


pli: Morahatthiyattherassāpadānaṁ dutiyaṁ.


pli: Therāpadāna


pli: Jagatidāyakavagga


pli: 3 Sīhāsanabījiyattheraapadāna


pli: “Tissassāhaṁ bhagavato,


pli: bodhirukkhamavandiyaṁ;


pli: Paggayha bījaniṁ tattha,


pli: sīhāsanamabījahaṁ.


pli: Dvenavute ito kappe,


pli: sīhāsanamabījahaṁ;


pli: Duggatiṁ nābhijānāmi,


pli: bījanāya idaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sīhāsanabījiyo thero imā gāthāyo abhāsitthāti.


pli: Sīhāsanabījiyattherassāpadānaṁ tatiyaṁ.


pli: Therāpadāna


pli: Jagatidāyakavagga


pli: 4 Tiṇukkadhāriyattheraapadāna


pli: “Padumuttarabuddhassa,


pli: bodhiyā pādaputtame;


pli: Pasannacitto sumano,


pli: tayo ukke adhārayiṁ.


pli: Satasahassito kappe,


pli: sohaṁ ukkamadhārayiṁ;


pli: Duggatiṁ nābhijānāmi,


pli: ukkadānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā tiṇukkadhāriyo thero imā gāthāyo abhāsitthāti.


pli: Therāpadāna


pli: Jagatidāyakavagga


pli: Akkamanadāyakattheraapadāna


pli: “Kakusandhassa munino,


pli: brāhmaṇassa vusīmato;


pli: Divāvihāraṁ vajato,


pli: akkamanamadāsahaṁ.


pli: Imasmiṁyeva kappamhi,


pli: yaṁ dānamadadiṁ tadā;


pli: Duggatiṁ nābhijānāmi,


pli: akkamanassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā akkamanadāyako thero imā gāthāyo abhāsitthāti.


pli: Therāpadāna


pli: Jagatidāyakavagga


pli: Vanakoraṇḍiyattheraapadāna


pli: “Siddhatthassa bhagavato,


pli: lokajeṭṭhassa tādino;


pli: Vanakoraṇḍamādāya,


pli: buddhassa abhiropayiṁ.


pli: Catunnavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā vanakoraṇḍiyo thero imā gāthāyo abhāsitthāti.


pli: Vanakoraṇḍiyattherassāpadānaṁ chaṭṭhaṁ.


pli: Vīsatimaṁ bhāṇavāraṁ.


pli: Therāpadāna


pli: Jagatidāyakavagga


pli: Ekachattiyattheraapadāna


pli: “Aṅgārajātā pathavī,


pli: kukkuḷānugatā mahī;


pli: Padumuttaro bhagavā,


pli: abbhokāsamhi caṅkami.


pli: Paṇḍaraṁ chattamādāya,


pli: addhānaṁ paṭipajjahaṁ;


pli: Tattha disvāna sambuddhaṁ,


pli: vitti me upapajjatha.


pli: Marīciyotthaṭā bhūmi,


pli: aṅgārāva mahī ayaṁ;


pli: Upahanti mahāvātā,


pli: sarīrassāsukhepanā.


pli: Sītaṁ uṇhaṁ vihanantaṁ,


pli: vātātapanivāraṇaṁ;


pli: Paṭiggaṇha imaṁ chattaṁ,


pli: phassayissāmi nibbutiṁ.


pli: Anukampako kāruṇiko,


pli: padumuttaro mahāyaso;


pli: Mama saṅkappamaññāya,


pli: paṭiggaṇhi tadā jino.


pli: Tiṁsa kappāni devindo,


pli: devarajjamakārayiṁ;


pli: Satānaṁ pañcakkhattuñca,


pli: cakkavattī ahosahaṁ.


pli: Padesarajjaṁ vipulaṁ,


pli: gaṇanāto asaṅkhiyaṁ;


pli: Anubhomi sakaṁ kammaṁ,


pli: pubbe sukatamattano.


pli: Ayaṁ me pacchimā jāti,


pli: carimo vattate bhavo;


pli: Ajjāpi setacchattaṁ me,


pli: sabbakālaṁ dharīyati.


pli: Satasahassito kappe,


pli: yaṁ chattamadadiṁ tadā;


pli: Duggatiṁ nābhijānāmi,


pli: chattadānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ekachattiyo thero imā gāthāyo abhāsitthāti.


pli: Ekachattiyattherassāpadānaṁ sattamaṁ.


title_pli: Therāpadāna Upālivagga

pli: Sanniṭṭhāpakattheraapadāna


pli: “Araññe kuṭikaṁ katvā,


pli: vasāmi pabbatantare;


pli: Lābhālābhena santuṭṭho,


pli: yasena ayasena ca.


pli: Padumuttaro lokavidū,


pli: āhutīnaṁ paṭiggaho;


pli: Vasīsatasahassehi,


pli: āgacchi mama santikaṁ.


pli: Upāgataṁ mahānāgaṁ,


pli: jalajuttamanāmakaṁ;


pli: Tiṇasantharaṁ paññāpetvā,


pli: adāsiṁ satthuno ahaṁ.


pli: Pasannacitto sumano,


pli: āmaṇḍaṁ pānīyañcahaṁ;


pli: Adāsiṁ ujubhūtassa,


pli: vippasannena cetasā.


pli: Satasahassito kappe,


pli: yaṁ dānamadadiṁ tadā;


pli: Duggatiṁ nābhijānāmi,


pli: āmaṇḍassa idaṁ phalaṁ.


pli: Ekatālīsakappamhi,


pli: eko āsiṁ arindamo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sanniṭṭhāpako thero imā gāthāyo abhāsitthāti.


pli: Therāpadāna


pli: Jagatidāyakavagga


pli: Jātipupphiyattheraapadāna


pli: “Parinibbute bhagavati,


pli: padumuttare mahāyase;


pli: Pupphavaṭaṁsake katvā,


pli: sarīramabhiropayiṁ.


pli: Tattha cittaṁ pasādetvā,


pli: nimmānaṁ agamāsahaṁ;


pli: Devalokagato santo,


pli: puññakammaṁ sarāmahaṁ.


pli: Ambarā pupphavasso me,


pli: sabbakālaṁ pavassati;


pli: Saṁsarāmi manusse ce,


pli: rājā homi mahāyaso.


pli: Tahiṁ kusumavasso me,


pli: abhivassati sabbadā;


pli: Tasseva pupphapūjāya,


pli: vāhasā sabbadassino.


pli: Ayaṁ pacchimako mayhaṁ,


pli: carimo vattate bhavo;


pli: Ajjāpi pupphavasso me,


pli: abhivassati sabbadā.


pli: Satasahassito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: dehapūjāyidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā jātipupphiyo thero imā gāthāyo abhāsitthāti.


pli: Jātipupphiyattherassāpadānaṁ aṭṭhamaṁ.


pli: Therāpadāna


pli: Jagatidāyakavagga


pli: 9 Paṭṭipupphiyattheraapadāna


pli: “Nīharante sarīramhi,


pli: vajjamānāsu bherisu;


pli: Pasannacitto sumano,


pli: paṭṭipupphamapūjayiṁ.


pli: Satasahassito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: dehapūjāyidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā paṭṭipupphiyo thero imā gāthāyo abhāsitthāti.


pli: Paṭṭipupphiyattherassāpadānaṁ navamaṁ.


pli: Therāpadāna


pli: Jagatidāyakavagga


pli: Gandhapūjakattheraapadāna


pli: “Citāsu kurumānāsu,


pli: nānāgandhe samāhaṭe;


pli: Pasannacitto sumano,


pli: gandhamuṭṭhimapūjayiṁ.


pli: Satasahassito kappe,


pli: citakaṁ yamapūjayiṁ;


pli: Duggatiṁ nābhijānāmi,


pli: citapūjāyidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā gandhapūjako thero imā gāthāyo abhāsitthāti.


pli: Gandhapūjakattherassāpadānaṁ dasamaṁ.


pli: Jagatidāyakavaggo chacattālīsamo.


pli: Tassuddānaṁ


pli: Jagatī morahatthī ca,


pli: āsanī ukkadhārako;


pli: Akkami vanakoraṇḍi,


pli: chattado jātipūjako.


pli: Paṭṭipupphī ca yo thero,


pli: dasamo gandhapūjako;


pli: Sattasaṭṭhi ca gāthāyo,


pli: gaṇitāyo vibhāvibhi.


title_pli: Therāpadāna Sālakusumiyavagga

pli: Therāpadāna


pli: Sālakusumiyavagga


pli: Sālakusumiyattheraapadāna


pli: “Parinibbute bhagavati,


pli: jalajuttamanāmake;


pli: Āropitamhi citake,


pli: sālapupphamapūjayiṁ.


pli: Satasahassito kappe,


pli: Yaṁ pupphamabhiropayiṁ;


pli: Duggatiṁ nābhijānāmi,


pli: Citapūjāyidaṁ phalaṁ.


pli: Kilesā jhāpitā mayhaṁ,


pli: bhavā sabbe samūhatā;


pli: Nāgova bandhanaṁ chetvā,


pli: viharāmi anāsavo.


pli: Svāgataṁ vata me āsi,


pli: mama buddhassa santike;


pli: Tisso vijjā anuppattā,


pli: kataṁ buddhassa sāsanaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā sālakusumiyo thero imā gāthāyo abhāsitthāti.


pli: Sālakusumiyattherassāpadānaṁ paṭhamaṁ.


pli: Therāpadāna


pli: Sālakusumiyavagga


pli: Citakapūjakattheraapadāna


pli: “Jhāyamānassa bhagavato,


pli: sikhino lokabandhuno;


pli: Aṭṭha campakapupphāni,


pli: citakaṁ abhiropayiṁ.


pli: Ekatiṁse ito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: citapūjāyidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā citakapūjako thero imā gāthāyo abhāsitthāti.


pli: Citakapūjakattherassāpadānaṁ dutiyaṁ.


pli: Therāpadāna


pli: Sālakusumiyavagga


pli: Citakanibbāpakattheraapadāna


pli: “Dayhamāne sarīramhi,


pli: vessabhussa mahesino;


pli: Gandhodakaṁ gahetvāna,


pli: citaṁ nibbāpayiṁ ahaṁ.


pli: Ekatiṁse ito kappe,


pli: citaṁ nibbāpayiṁ ahaṁ;


pli: Duggatiṁ nābhijānāmi,


pli: gandhodakassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā citakanibbāpako thero imā gāthāyo abhāsitthāti.


pli: Therāpadāna


pli: Sālakusumiyavagga


pli: Setudāyakattheraapadāna


pli: “Vipassino bhagavato,


pli: caṅkamantassa sammukhā;


pli: Pasannacitto sumano,


pli: setuṁ kārāpayiṁ ahaṁ.


pli: Ekanavutito kappe,


pli: yaṁ setuṁ kārayiṁ ahaṁ;


pli: Duggatiṁ nābhijānāmi,


pli: setudānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā setudāyako thero imā gāthāyo abhāsitthāti.


pli: Setudāyakattherassāpadānaṁ catutthaṁ.


pli: Therāpadāna


pli: Sālakusumiyavagga


pli: Sumanatālavaṇṭiyattheraapadāna


pli: “Siddhatthassa bhagavato,


pli: tālavaṇṭamadāsahaṁ;


pli: Sumanehi paṭicchannaṁ,


pli: dhārayāmi mahāyasaṁ.


pli: Catunnavutito kappe,


pli: Duggatiṁ nābhijānāmi,


pli: tālavaṇṭassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sumanatālavaṇṭiyo thero imā gāthāyo abhāsitthāti.


pli: Therāpadāna


pli: Sālakusumiyavagga


pli: 6 Avaṭaphaliyattheraapadāna


pli: “Sataraṁsī nāma bhagavā,


pli: sayambhū aparājito;


pli: Vivekakāmo sambuddho,


pli: gocarāyābhinikkhami.


pli: Phalahattho ahaṁ disvā,


pli: upagacchiṁ narāsabhaṁ;


pli: Pasannacitto sumano,


pli: adāsiṁ avaṭaṁ phalaṁ.


pli: Catunnavutito kappe,


pli: yaṁ phalaṁ adadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā avaṭaphaliyo thero imā gāthāyo abhāsitthāti.


pli: Avaṭaphaliyattherassāpadānaṁ chaṭṭhaṁ.


pli: Therāpadāna


pli: Sālakusumiyavagga


pli: 7 Labujaphaladāyakattheraapadāna


pli: “Nagare bandhumatiyā,


pli: ārāmiko ahaṁ tadā;


pli: Addasaṁ virajaṁ buddhaṁ,


pli: gacchantaṁ anilañjase.


pli: Labujaṁ phalamādāya,


pli: buddhaseṭṭhassadāsahaṁ;


pli: Ākāseva ṭhito santo,


pli: paṭiggaṇhi mahāyaso.


pli: Vittisañjanano mayhaṁ,


pli: diṭṭhadhammasukhāvaho;


pli: Phalaṁ buddhassa datvāna,


pli: vippasannena cetasā.


pli: Adhigañchiṁ tadā pītiṁ,


pli: vipulaṁ sukhamuttamaṁ;


pli: Uppajjateva ratanaṁ,


pli: nibbattassa tahiṁ tahiṁ.


pli: Ekanavutito kappe,


pli: yaṁ phalaṁ adadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā labujaphaladāyako thero imā gāthāyo abhāsitthāti.


pli: Pañcahatthiyattheraapadāna


pli: “Sumedho nāma sambuddho,


pli: gacchate antarāpaṇe;


pli: Okkhittacakkhu mitabhāṇī,


pli: satimā saṁvutindriyo.


pli: Pañca uppalahatthāni,


pli: āveḷatthaṁ ahaṁsu me;


pli: Tena buddhaṁ apūjesiṁ,


pli: pasanno sehi pāṇibhi.


pli: Āropitā ca te pupphā,


pli: chadanaṁ assu satthuno;


pli: Samādhiṁsu mahānāgaṁ,


pli: sissā ācariyaṁ yathā.


pli: Tiṁsakappasahassamhi,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ito vīsakappasate,


pli: ahesuṁ pañca khattiyā;


pli: Hatthiyā nāma nāmena,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pañcahatthiyo thero imā gāthāyo abhāsitthāti.


pli: Pañcahatthiyattherassāpadānaṁ pañcamaṁ.


pli: Therāpadāna


pli: Sālakusumiyavagga


pli: 8 Pilakkhaphaladāyakattheraapadāna


pli: “Vanantare buddhaṁ disvā,


pli: atthadassiṁ mahāyasaṁ;


pli: Pasannacitto sumano,


pli: pilakkhassa phalaṁ adā.


pli: Aṭṭhārase kappasate,


pli: yaṁ phalaṁ adadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pilakkhaphaladāyako thero imā gāthāyo abhāsitthāti.


pli: Therāpadāna


pli: Sālakusumiyavagga


pli: 9 Sayampaṭibhāniyattheraapadāna


pli: “Kakudhaṁ vilasantaṁva,


pli: devadevaṁ narāsabhaṁ;


pli: Rathiyaṁ paṭipajjantaṁ,


pli: ko disvā na pasīdati.


pli: Tamandhakāraṁ nāsetvā,


pli: santāretvā bahuṁ janaṁ;


pli: Ñāṇālokena jotantaṁ,


pli: Vasīsatasahassehi,


pli: nīyantaṁ lokanāyakaṁ;


pli: Uddharantaṁ bahū satte,


pli: Āhanantaṁ dhammabheriṁ,


pli: maddantaṁ titthiye gaṇe;


pli: Sīhanādaṁ vinadantaṁ,


pli: Yāvatā brahmalokato,


pli: āgantvāna sabrahmakā;


pli: Pucchanti nipuṇe pañhe,


pli: Yassañjaliṁ karitvāna,


pli: āyācanti sadevakā;


pli: Tena puññaṁ anubhonti,


pli: Sabbe janā samāgantvā,


pli: sampavārenti cakkhumaṁ;


pli: Na vikampati ajjhiṭṭho,


pli: ko disvā na pasīdati.


pli: Nagaraṁ pavisato yassa,


pli: ravanti bheriyo bahū;


pli: Vinadanti gajā mattā,


pli: Vīthiyā gacchato yassa,


pli: sabbābhā jotate sadā;


pli: Abbhunnatā samā honti,


pli: Byāharantassa buddhassa,


pli: cakkavāḷampi suyyati;


pli: Sabbe satte viññāpeti,


pli: Satasahassito kappe,


pli: yaṁ buddhamabhikittayiṁ;


pli: Duggatiṁ nābhijānāmi,


pli: kittanāya idaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sayampaṭibhāniyo thero imā gāthāyo abhāsitthāti.


pli: Therāpadāna


pli: Sālakusumiyavagga


pli: Nimittabyākaraṇiyattheraapadāna


pli: “Ajjhogāhetvā himavaṁ,


pli: mante vāce mahaṁ tadā;


pli: Catupaññāsasahassāni,


pli: sissā mayhaṁ upaṭṭhahuṁ.


pli: Adhitā vedagū sabbe,


pli: chaḷaṅge pāramiṁ gatā;


pli: Sakavijjāhupatthaddhā,


pli: himavante vasanti te.


pli: Cavitvā tusitā kāyā,


pli: devaputto mahāyaso;


pli: Uppajji mātukucchismiṁ,


pli: sampajāno patissato.


pli: Sambuddhe upapajjante,


pli: dasasahassi kampatha;


pli: Andhā cakkhuṁ alabhiṁsu,


pli: uppajjantamhi nāyake.


pli: Sabbākāraṁ pakampittha,


pli: kevalā vasudhā ayaṁ;


pli: Nigghosasaddaṁ sutvāna,


pli: ubbijjiṁsu mahājanā.


pli: Sabbe janā samāgamma,


pli: āgacchuṁ mama santikaṁ;


pli: ‘Vasudhāyaṁ pakampittha,


pli: kiṁ vipāko bhavissati’.


pli: Avacāsiṁ tadā tesaṁ,


pli: ‘mā bhetha natthi vo bhayaṁ;


pli: Vissatthā hotha sabbepi,


pli: uppādoyaṁ suvatthiko.


pli: Aṭṭhahetūhi samphussa,


pli: vasudhāyaṁ pakampati;


pli: Tathā nimittā dissanti,


pli: obhāso vipulo mahā.


pli: Asaṁsayaṁ buddhaseṭṭho,


pli: uppajjissati cakkhumā’;


pli: Saññāpetvāna janataṁ,


pli: pañca sīle kathesahaṁ.


pli: Sutvāna pañca sīlāni,


pli: buddhuppādañca dullabhaṁ;


pli: Ubbegajātā sumanā,


pli: tuṭṭhahaṭṭhā ahaṁsu te.


pli: Dvenavute ito kappe,


pli: yaṁ nimittaṁ viyākariṁ;


pli: Duggatiṁ nābhijānāmi,


pli: byākaraṇassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā nimittabyākaraṇiyo thero imā gāthāyo abhāsitthāti.


pli: Sālakusumiyavaggo sattacattālīsamo.


pli: Tassuddānaṁ


pli: Sālakusumiyo thero,


pli: pūjā nibbāpakopi ca;


pli: Setudo tālavaṇṭī ca,


pli: avaṭalabujappado.


pli: Pilakkhapaṭibhānī ca,


pli: veyyākaraṇiyo dijo;


pli: Dvesattati ca gāthāyo,


pli: gaṇitāyo vibhāvibhi.


title_pli: Therāpadāna Naḷamālivagga

pli: Therāpadāna


pli: Naḷamālivagga


pli: Naḷamāliyattheraapadāna


pli: “Suvaṇṇavaṇṇaṁ sambuddhaṁ,


pli: Āhutīnaṁ paṭiggahaṁ;


pli: Vipinaggena gacchantaṁ,


pli: Addasaṁ lokanāyakaṁ.


pli: Naḷamālaṁ gahetvāna,


pli: nikkhamanto ca tāvade;


pli: Tatthaddasāsiṁ sambuddhaṁ,


pli: oghatiṇṇamanāsavaṁ.


pli: Pasannacitto sumano,


pli: naḷamālamapūjayiṁ;


pli: Dakkhiṇeyyaṁ mahāvīraṁ,


pli: sabbalokānukampakaṁ.


pli: Ekatiṁse ito kappe,


pli: yaṁ mālamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Kilesā jhāpitā mayhaṁ,


pli: bhavā sabbe samūhatā;


pli: Nāgova bandhanaṁ chetvā,


pli: viharāmi anāsavo.


pli: Svāgataṁ vata me āsi,


pli: mama buddhassa santike;


pli: Tisso vijjā anuppattā,


pli: kataṁ buddhassa sāsanaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā naḷamāliyo thero imā gāthāyo abhāsitthāti.


pli: Naḷamāliyattherassāpadānaṁ paṭhamaṁ.


pli: Therāpadāna


pli: Naḷamālivagga


pli: Maṇipūjakattheraapadāna


pli: “Padumuttaro nāma jino,


pli: sabbadhammāna pāragū;


pli: Vivekakāmo sambuddho,


pli: gacchate anilañjase.


pli: Avidūre himavantassa,


pli: mahājātassaro ahu;


pli: Tattha me bhavanaṁ āsi,


pli: puññakammena saṁyutaṁ.


pli: Bhavanā abhinikkhamma,


pli: addasaṁ lokanāyakaṁ;


pli: Indīvaraṁva jalitaṁ,


pli: ādittaṁva hutāsanaṁ.


pli: Vicinaṁ naddasaṁ pupphaṁ,


pli: pūjayissanti nāyakaṁ;


pli: Sakaṁ cittaṁ pasādetvā,


pli: avandiṁ satthuno ahaṁ.


pli: Mama sīse maṇiṁ gayha,


pli: pūjayiṁ lokanāyakaṁ;


pli: Imāya maṇipūjāya,


pli: vipāko hotu bhaddako.


pli: Padumuttaro lokavidū,


pli: āhutīnaṁ paṭiggaho;


pli: Antalikkhe ṭhito satthā,


pli: imaṁ gāthaṁ abhāsatha.


pli: ‘So te ijjhatu saṅkappo,


pli: labhassu vipulaṁ sukhaṁ;


pli: anubhohi mahāyasaṁ’.


pli: Idaṁ vatvāna bhagavā,


pli: jalajuttamanāmako;


pli: Agamāsi buddhaseṭṭho,


pli: yattha cittaṁ paṇīhitaṁ.


pli: Saṭṭhikappāni devindo,


pli: devarajjamakārayiṁ;


pli: Anekasatakkhattuñca,


pli: cakkavattī ahosahaṁ.


pli: Pubbakammaṁ sarantassa,


pli: devabhūtassa me sato;


pli: Maṇi nibbattate mayhaṁ,


pli: ālokakaraṇo mamaṁ.


pli: Chaḷasītisahassāni,


pli: nāriyo me pariggahā;


pli: Vicittavatthābharaṇā,


pli: āmukkamaṇikuṇḍalā.


pli: Aḷārapamhā hasulā,


pli: susaññā tanumajjhimā;


pli: Parivārenti maṁ niccaṁ,


pli: maṇipūjāyidaṁ phalaṁ.


pli: Soṇṇamayā maṇimayā,


pli: lohitaṅgamayā tathā;


pli: Bhaṇḍā me sukatā honti,


pli: yadicchasi piḷandhanā.


pli: Kūṭāgārā gahārammā,


pli: sayanañca mahārahaṁ;


pli: Mama saṅkappamaññāya,


pli: nibbattanti yadicchakaṁ.


pli: Lābhā tesaṁ suladdhañca,


pli: ye labhanti upassutiṁ;


pli: Puññakkhettaṁ manussānaṁ,


pli: osadhaṁ sabbapāṇinaṁ.


pli: Mayhampi sukataṁ kammaṁ,


pli: yohaṁ adakkhi nāyakaṁ;


pli: Vinipātā pamuttomhi,


pli: pattomhi acalaṁ padaṁ.


pli: Yaṁ yaṁ yonupapajjāmi,


pli: devattaṁ atha mānusaṁ;


pli: Divasañceva rattiñca,


pli: āloko hoti me sadā.


pli: Tāyeva maṇipūjāya,


pli: anubhotvāna sampadā;


pli: Ñāṇāloko mayā diṭṭho,


pli: Satasahassito kappe,


pli: yaṁ maṇiṁ abhipūjayiṁ;


pli: Duggatiṁ nābhijānāmi,


pli: maṇipūjāyidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā maṇipūjako thero imā gāthāyo abhāsitthāti.


pli: Maṇipūjakattherassāpadānaṁ dutiyaṁ.


pli: Therāpadāna


pli: Naḷamālivagga


pli: Ukkāsatikattheraapadāna


pli: “Kosiyo nāma bhagavā,


pli: cittakūṭe vasī tadā;


pli: Jhāyī jhānarato buddho,


pli: vivekābhirato muni.


pli: Ajjhogāhetvā himavantaṁ,


pli: Nārīgaṇapurakkhato;


pli: Addasaṁ kosiyaṁ buddhaṁ,


pli: Puṇṇamāyeva candimaṁ.


pli: Ukkāsate gahetvāna,


pli: parivāresahaṁ tadā;


pli: Sattarattindivaṁ ṭhatvā,


pli: aṭṭhamena agacchahaṁ.


pli: Vuṭṭhitaṁ kosiyaṁ buddhaṁ,


pli: sayambhuṁ aparājitaṁ;


pli: Pasannacitto vanditvā,


pli: ekaṁ bhikkhaṁ adāsahaṁ.


pli: Tena kammena dvipadinda,


pli: lokajeṭṭha narāsabha;


pli: Uppajjiṁ tusite kāye,


pli: ekabhikkhāyidaṁ phalaṁ.


pli: Divasañceva rattiñca,


pli: āloko hoti me sadā;


pli: Samantā yojanasataṁ,


pli: obhāsena pharāmahaṁ.


pli: Pañcapaññāsakappamhi,


pli: cakkavattī ahosahaṁ;


pli: Cāturanto vijitāvī,


pli: jambumaṇḍassa issaro.


pli: Tadā me nagaraṁ āsi,


pli: iddhaṁ phītaṁ sunimmitaṁ;


pli: Tiṁsayojanamāyāmaṁ,


pli: vitthārena ca vīsati.


pli: Sobhanaṁ nāma nagaraṁ,


pli: vissakammena māpitaṁ;


pli: Dasasaddāvivittaṁ taṁ,


pli: sammatāḷasamāhitaṁ.


pli: Na tamhi nagare atthi,


pli: vallikaṭṭhañca mattikā;


pli: Sabbasoṇṇamayaṁyeva,


pli: jotate niccakālikaṁ.


pli: Catupākāraparikkhittaṁ,


pli: tayo āsuṁ maṇimayā;


pli: Vemajjhe tālapantī ca,


pli: vissakammena māpitā.


pli: Dasasahassapokkharañño,


pli: padumuppalachāditā;


pli: Puṇḍarīkehi sañchannā,


pli: nānāgandhasamīritā.


pli: Catunnavutito kappe,


pli: yaṁ ukkaṁ dhārayiṁ ahaṁ;


pli: Duggatiṁ nābhijānāmi,


pli: ukkādhārassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ukkāsatiko thero imā gāthāyo abhāsitthāti.


pli: Ukkāsatikattherassāpadānaṁ tatiyaṁ.


pli: Therāpadāna


pli: Naḷamālivagga


pli: Sumanabījaniyattheraapadāna


pli: “Vipassino bhagavato,


pli: bodhiyā pādaputtame;


pli: Sumano bījaniṁ gayha,


pli: abījiṁ bodhimuttamaṁ.


pli: Ekanavutito kappe,


pli: abījiṁ bodhimuttamaṁ;


pli: Duggatiṁ nābhijānāmi,


pli: bījanāya idaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sumanabījaniyo thero imā gāthāyo abhāsitthāti.


pli: Therāpadāna


pli: Naḷamālivagga


pli: Kummāsadāyakattheraapadāna


pli: “Esanāya carantassa,


pli: vipassissa mahesino;


pli: Rittakaṁ pattaṁ disvāna,


pli: kummāsaṁ pūrayiṁ ahaṁ.


pli: Ekanavutito kappe,


pli: yaṁ bhikkhaṁ adadiṁ tadā;


pli: Duggatiṁ nābhijānāmi,


pli: kummāsassa idaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kummāsadāyako thero imā gāthāyo abhāsitthāti.


pli: Kummāsadāyakattherassāpadānaṁ pañcamaṁ.


pli: Therāpadāna


pli: Naḷamālivagga


pli: Kusaṭṭhakadāyakattheraapadāna


pli: “Kassapassa bhagavato,


pli: brāhmaṇassa vusīmato;


pli: Pasannacitto sumano,


pli: kusaṭṭhakamadāsahaṁ.


pli: Imasmiṁyeva kappasmiṁ,


pli: kusaṭṭhakamadāsahaṁ;


pli: Duggatiṁ nābhijānāmi,


pli: kusaṭṭhakassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kusaṭṭhakadāyako thero imā gāthāyo abhāsitthāti.


pli: Therāpadāna


pli: Naḷamālivagga


pli: Giripunnāgiyattheraapadāna


pli: “Sobhito nāma sambuddho,


pli: cittakūṭe vasī tadā;


pli: Gahetvā giripunnāgaṁ,


pli: sayambhuṁ abhipūjayiṁ.


pli: Catunnavutito kappe,


pli: yaṁ buddhamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā giripunnāgiyo thero imā gāthāyo abhāsitthāti.


pli: Giripunnāgiyattherassāpadānaṁ sattamaṁ.


pli: Padumacchadaniyattheraapadāna


pli: “Nibbute lokanāthamhi,


pli: vipassimhaggapuggale;


pli: Suphullapadumaṁ gayha,


pli: citamāropayiṁ ahaṁ.


pli: Āropite ca citake,


pli: vehāsaṁ nabhamuggami;


pli: Ākāse chadanaṁ katvā,


pli: citakamhi adhārayi.


pli: Ekanavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Sattatālīsito kappe,


pli: padumissaranāmako;


pli: Cāturanto vijitāvī,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā padumacchadaniyo thero imā gāthāyo abhāsitthāti.


pli: Therāpadāna


pli: Naḷamālivagga


pli: Vallikāraphaladāyakattheraapadāna


pli: “Sumano nāma sambuddho,


pli: takkarāyaṁ vasī tadā;


pli: Vallikāraphalaṁ gayha,


pli: sayambhussa adāsahaṁ.


pli: Ekatiṁse ito kappe,


pli: yaṁ phalaṁ adadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā vallikāraphaladāyako thero imā gāthāyo abhāsitthāti.


pli: Therāpadāna


pli: Naḷamālivagga


pli: Pānadhidāyakattheraapadāna


pli: “Anomadassī bhagavā,


pli: lokajeṭṭho narāsabho;


pli: Divāvihārā nikkhamma,


pli: pathamāruhi cakkhumā.


pli: Pānadhiṁ sukataṁ gayha,


pli: addhānaṁ paṭipajjahaṁ;


pli: Tatthaddasāsiṁ sambuddhaṁ,


pli: pattikaṁ cārudassanaṁ.


pli: Sakaṁ cittaṁ pasādetvā,


pli: nīharitvāna pānadhiṁ;


pli: Pādamūle ṭhapetvāna,


pli: idaṁ vacanamabraviṁ.


pli: ‘Abhirūha mahāvīra,


pli: sugatinda vināyaka;


pli: Ito phalaṁ labhissāmi,


pli: so me attho samijjhatu’.


pli: Anomadassī bhagavā,


pli: Pānadhiṁ abhirūhitvā,


pli: idaṁ vacanamabravi.


pli: ‘Yo pānadhiṁ me adāsi,


pli: pasanno sehi pāṇibhi;


pli: Tamahaṁ kittayissāmi,


pli: suṇātha mama bhāsato’.


pli: Buddhassa giramaññāya,


pli: sabbe devā samāgatā;


pli: Udaggacittā sumanā,


pli: vedajātā katañjalī.


pli: ‘Pānadhīnaṁ padānena,


pli: sukhitoyaṁ bhavissati;


pli: Pañcapaññāsakkhattuñca,


pli: devarajjaṁ karissati.


pli: Sahassakkhattuṁ rājā ca,


pli: cakkavattī bhavissati;


pli: Padesarajjaṁ vipulaṁ,


pli: gaṇanāto asaṅkhiyaṁ.


pli: Aparimeyye ito kappe,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Tassa dhammesu dāyādo,


pli: oraso dhammanimmito;


pli: Sabbāsave pariññāya,


pli: nibbāyissatināsavo.


pli: Devaloke manusse vā,


pli: nibbattissati puññavā;


pli: Devayānapaṭibhāgaṁ,


pli: yānaṁ paṭilabhissati’.


pli: Pāsādā sivikā vayhaṁ,


pli: hatthino samalaṅkatā;


pli: Rathā vājaññasaṁyuttā,


pli: sadā pātubhavanti me.


pli: Agārā nikkhamantopi,


pli: rathena nikkhamiṁ ahaṁ;


pli: Kesesu chijjamānesu,


pli: arahattamapāpuṇiṁ.


pli: Lābhā mayhaṁ suladdhaṁ me,


pli: vāṇijjaṁ suppayojitaṁ;


pli: Datvāna pānadhiṁ ekaṁ,


pli: pattomhi acalaṁ padaṁ.


pli: Aparimeyye ito kappe,


pli: yaṁ pānadhimadāsahaṁ;


pli: Duggatiṁ nābhijānāmi,


pli: pānadhissa idaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pānadhidāyako thero imā gāthāyo abhāsitthāti.


pli: Pānadhidāyakattherassāpadānaṁ navamaṁ.


pli: Therāpadāna


pli: Naḷamālivagga


pli: 10 Pulinacaṅkamiyattheraapadāna


pli: “Migaluddo pure āsiṁ,


pli: araññe kānane ahaṁ;


pli: Vātamigaṁ gavesanto,


pli: caṅkamaṁ addasaṁ ahaṁ.


pli: Ucchaṅgena pulinaṁ gayha,


pli: caṅkame okiriṁ ahaṁ;


pli: Pasannacitto sumano,


pli: sugatassa sirīmato.


pli: Ekatiṁse ito kappe,


pli: pulinaṁ okiriṁ ahaṁ;


pli: Duggatiṁ nābhijānāmi,


pli: pulinassa idaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pulinacaṅkamiyo thero imā gāthāyo abhāsitthāti.


pli: Naḷamālivaggo aṭṭhacattālīsamo.


pli: Tassuddānaṁ


pli: Naḷamālī maṇidado,


pli: ukkāsatikabījanī;


pli: Kummāso ca kusaṭṭho ca,


pli: giripunnāgiyopi ca.


pli: Vallikāro pānadhido,


pli: atho pulinacaṅkamo;


pli: Gāthāyo pañcanavuti,


pli: gaṇitāyo vibhāvibhi.


title_pli: Therāpadāna Paṁsukūlavagga

pli: Therāpadāna


pli: Paṁsukūlavagga


pli: Paṁsukūlasaññakattheraapadāna


pli: “Tisso nāmāsi bhagavā,


pli: sayambhū aggapuggalo;


pli: Paṁsukūlaṁ ṭhapetvāna,


pli: vihāraṁ pāvisī jino.


pli: Vinataṁ dhanumādāya,


pli: bhakkhatthāya cariṁ ahaṁ;


pli: Maṇḍalaggaṁ gahetvāna,


pli: kānanaṁ pāvisiṁ ahaṁ.


pli: Tatthaddasaṁ paṁsukūlaṁ,


pli: dumagge laggitaṁ tadā;


pli: Cāpaṁ tattheva nikkhippa,


pli: sire katvāna añjaliṁ.


pli: Pasannacitto sumano,


pli: vipulāya ca pītiyā;


pli: Buddhaseṭṭhaṁ saritvāna,


pli: paṁsukūlaṁ avandahaṁ.


pli: Dvenavute ito kappe,


pli: paṁsukūlamavandahaṁ;


pli: Duggatiṁ nābhijānāmi,


pli: vandanāya idaṁ phalaṁ.


pli: Kilesā jhāpitā mayhaṁ,


pli: bhavā sabbe samūhatā;


pli: Nāgova bandhanaṁ chetvā,


pli: viharāmi anāsavo.


pli: Svāgataṁ vata me āsi,


pli: mama buddhassa santike;


pli: Tisso vijjā anuppattā,


pli: kataṁ buddhassa sāsanaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā paṁsukūlasaññako thero imā gāthāyo abhāsitthāti.


pli: Therāpadāna


pli: Paṁsukūlavagga


pli: Buddhasaññakattheraapadāna


pli: “Ajjhāyako mantadharo,


pli: tiṇṇaṁ vedāna pāragū;


pli: Lakkhaṇe itihāse ca,


pli: sanighaṇḍusakeṭubhe.


pli: Nadīsotapaṭibhāgā,


pli: sissā āyanti me tadā;


pli: Tesāhaṁ mante vācemi,


pli: rattindivamatandito.


pli: Siddhattho nāma sambuddho,


pli: loke uppajji tāvade;


pli: Tamandhakāraṁ nāsetvā,


pli: ñāṇālokaṁ pavattayi.


pli: Mama aññataro sisso,


pli: sissānaṁ so kathesi me;


pli: Sutvāna te etamatthaṁ,


pli: ārocesuṁ mamaṁ tadā.


pli: ‘Buddho loke samuppanno,


pli: sabbaññū lokanāyako;


pli: Tassānuvattati jano,


pli: lābho amhaṁ na vijjati.


pli: Adhiccuppattikā buddhā,


pli: cakkhumanto mahāyasā;


pli: Yannūnāhaṁ buddhaseṭṭhaṁ,


pli: passeyyaṁ lokanāyakaṁ’.


pli: Ajinaṁ me gahetvāna,


pli: vākacīraṁ kamaṇḍaluṁ;


pli: Assamā abhinikkhamma,


pli: sisse āmantayiṁ ahaṁ.


pli: Odumbarikapupphaṁva,


pli: candamhi sasakaṁ yathā;


pli: Vāyasānaṁ yathā khīraṁ,


pli: dullabho lokanāyako.


pli: Buddho lokamhi uppanno,


pli: manussattampi dullabhaṁ;


pli: Ubhosu vijjamānesu,


pli: savanañca sudullabhaṁ.


pli: Buddho loke samuppanno,


pli: cakkhuṁ lacchāma no bhavaṁ;


pli: Etha sabbe gamissāma,


pli: sammāsambuddhasantikaṁ.


pli: Kamaṇḍaludharā sabbe,


pli: kharājinanivāsino;


pli: Te jaṭā bhārabharitā,


pli: nikkhamuṁ vipinā tadā.


pli: Yugamattaṁ pekkhamānā,


pli: uttamatthaṁ gavesino;


pli: Āsattidosarahitā,


pli: asambhītāva kesarī.


pli: Appakiccā aloluppā,


pli: nipakā santavuttino;


pli: Uñchāya caramānā te,


pli: buddhaseṭṭhamupāgamuṁ.


pli: Diyaḍḍhayojane sese,


pli: byādhi me upapajjatha;


pli: Buddhaseṭṭhaṁ saritvāna,


pli: tattha kālaṅkato ahaṁ.


pli: Catunnavutito kappe,


pli: yaṁ saññamalabhiṁ tadā;


pli: Duggatiṁ nābhijānāmi,


pli: buddhasaññāyidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā buddhasaññako thero imā gāthāyo abhāsitthāti.


pli: Buddhasaññakattherassāpadānaṁ dutiyaṁ.


pli: Therāpadāna


pli: Paṁsukūlavagga


pli: Bhisadāyakattheraapadāna


pli: “Ogayha yaṁ pokkharaṇiṁ,


pli: nānākuñjarasevitaṁ;


pli: Uddharāmi bhisaṁ tattha,


pli: ghāsahetu ahaṁ tadā.


pli: Bhagavā tamhi samaye,


pli: padumuttarasavhayo;


pli: Rattambaradharo buddho,


pli: gacchati anilañjase.


pli: Dhunanto paṁsukūlāni,


pli: saddamassosahaṁ tadā;


pli: Uddhaṁ nijjhāyamānohaṁ,


pli: addasaṁ lokanāyakaṁ.


pli: Tattheva ṭhitako santo,


pli: āyāciṁ lokanāyakaṁ;


pli: ‘Madhuṁ bhisehi savati,


pli: khīraṁ sappiṁ muḷālibhi.


pli: Paṭiggaṇhātu me buddho,


pli: anukampāya cakkhumā’;


pli: Tato kāruṇiko satthā,


pli: oruhitvā mahāyaso.


pli: Paṭiggaṇhi mamaṁ bhikkhaṁ,


pli: anukampāya cakkhumā;


pli: Paṭiggahetvā sambuddho,


pli: akā me anumodanaṁ.


pli: ‘Sukhī hotu mahāpuñña,


pli: gati tuyhaṁ samijjhatu;


pli: Iminā bhisadānena,


pli: labhassu vipulaṁ sukhaṁ’.


pli: Idaṁ vatvāna sambuddho,


pli: jalajuttamanāmako;


pli: Bhikkhamādāya sambuddho,


pli: ambarenāgamā jino.


pli: Tato bhisaṁ gahetvāna,


pli: āgacchiṁ mama assamaṁ;


pli: Bhisaṁ rukkhe lagetvāna,


pli: mama dānamanussariṁ.


pli: Mahāvāto vuṭṭhahitvā,


pli: sañcālesi vanaṁ tadā;


pli: Ākāso abhinādittha,


pli: asaniyā phalantiyā.


pli: Tato me asanīpāto,


pli: matthake nipatī tadā;


pli: Sohaṁ nisinnako santo,


pli: tattha kālaṅkato ahuṁ.


pli: Puññakammena saṁyutto,


pli: tusitaṁ upapajjahaṁ;


pli: Kaḷevaraṁ me patitaṁ,


pli: devaloke ramiṁ ahaṁ.


pli: Chaḷasītisahassāni,


pli: nāriyo samalaṅkatā;


pli: Sāyaṁ pātaṁ upaṭṭhanti,


pli: bhisadānassidaṁ phalaṁ.


pli: Manussayonimāgantvā,


pli: sukhito homahaṁ sadā;


pli: Bhoge me ūnatā natthi,


pli: Anukampitako tena,


pli: devadevena tādinā;


pli: Sabbāsavā parikkhīṇā,


pli: natthi dāni punabbhavo.


pli: Satasahassito kappe,


pli: yaṁ bhisaṁ adadiṁ tadā;


pli: Duggatiṁ nābhijānāmi,


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā bhisadāyako thero imā gāthāyo abhāsitthāti.


pli: Bhisadāyakattherassāpadānaṁ tatiyaṁ.


pli: Therāpadāna


pli: Paṁsukūlavagga


pli: 4 Ñāṇathavikattheraapadāna


pli: “Dakkhiṇe himavantassa,


pli: sukato assamo mama;


pli: Uttamatthaṁ gavesanto,


pli: vasāmi vipine tadā.


pli: Lābhālābhena santuṭṭho,


pli: mūlena ca phalena ca;


pli: Anvesanto ācariyaṁ,


pli: vasāmi ekako ahaṁ.


pli: Sumedho nāma sambuddho,


pli: loke uppajji tāvade;


pli: Catusaccaṁ pakāseti,


pli: uddharanto mahājanaṁ.


pli: Nāhaṁ suṇomi sambuddhaṁ,


pli: napi me koci saṁsati;


pli: Aṭṭhavasse atikkante,


pli: assosiṁ lokanāyakaṁ.


pli: Aggidāruṁ nīharitvā,


pli: sammajjitvāna assamaṁ;


pli: Khāribhāraṁ gahetvāna,


pli: nikkhamiṁ vipinā ahaṁ.


pli: Ekarattiṁ vasantohaṁ,


pli: gāmesu nigamesu ca;


pli: Anupubbena candavatiṁ,


pli: tadāhaṁ upasaṅkamiṁ.


pli: Bhagavā tamhi samaye,


pli: sumedho lokanāyako;


pli: Uddharanto bahū satte,


pli: deseti amataṁ padaṁ.


pli: Janakāyamatikkamma,


pli: vanditvā jinasāgaraṁ;


pli: Ekaṁsaṁ ajinaṁ katvā,


pli: santhaviṁ lokanāyakaṁ.


pli: ‘Tuvaṁ satthā ca ketu ca,


pli: dhajo yūpo ca pāṇinaṁ;


pli: Parāyaṇo patiṭṭhā ca,


pli: dīpo ca dvipaduttamo.


pli: Ekavīsatimaṁ bhāṇavāraṁ.


pli: Nepuñño dassane vīro,


pli: tāresi janataṁ tuvaṁ;


pli: Natthañño tārako loke,


pli: tavuttaritaro mune.


pli: Sakkā theve kusaggena,


pli: pametuṁ sāgaruttame;


pli: Na tveva tava sabbaññu,


pli: ñāṇaṁ sakkā pametave.


pli: Tuladaṇḍe ṭhapetvāna,


pli: mahiṁ sakkā dharetave;


pli: Na tveva tava paññāya,


pli: pamāṇamatthi cakkhuma.


pli: Ākāso minituṁ sakkā,


pli: rajjuyā aṅgulena vā;


pli: sīlaṁ sakkā pametave.


pli: Mahāsamudde udakaṁ,


pli: ākāso ca vasundharā;


pli: Parimeyyāni etāni,


pli: appameyyosi cakkhuma’.


pli: Chahi gāthāhi sabbaññuṁ,


pli: kittayitvā mahāyasaṁ;


pli: Añjaliṁ paggahetvāna,


pli: tuṇhī aṭṭhāsahaṁ tadā.


pli: Yaṁ vadanti sumedhoti,


pli: bhūripaññaṁ sumedhasaṁ;


pli: Bhikkhusaṅghe nisīditvā,


pli: imā gāthā abhāsatha.


pli: ‘Yo me ñāṇaṁ pakittesi,


pli: vippasannena cetasā;


pli: Tamahaṁ kittayissāmi,


pli: suṇātha mama bhāsato.


pli: Sattasattati kappāni,


pli: devaloke ramissati;


pli: Sahassakkhattuṁ devindo,


pli: devarajjaṁ karissati.


pli: Anekasatakkhattuñca,


pli: cakkavattī bhavissati;


pli: Padesarajjaṁ vipulaṁ,


pli: gaṇanāto asaṅkhiyaṁ.


pli: Devabhūto manusso vā,


pli: puññakammasamāhito;


pli: Anūnamanasaṅkappo,


pli: tikkhapañño bhavissati’.


pli: Tiṁsakappasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Agārā abhinikkhamma,


pli: pabbajissatikiñcano;


pli: Jātiyā sattavassena,


pli: arahattaṁ phusissati.


pli: Yato sarāmi attānaṁ,


pli: yato pattosmi sāsanaṁ;


pli: Etthantare na jānāmi,


pli: cetanaṁ amanoramaṁ.


pli: Saṁsaritvā bhave sabbe,


pli: sampattānubhaviṁ ahaṁ;


pli: Bhoge me ūnatā natthi,


pli: phalaṁ ñāṇassa thomane.


pli: Tiyaggī nibbutā mayhaṁ,


pli: bhavā sabbe samūhatā;


pli: Sabbāsavā parikkhīṇā,


pli: natthi dāni punabbhavo.


pli: Tiṁsakappasahassamhi,


pli: yaṁ ñāṇamathaviṁ ahaṁ;


pli: Duggatiṁ nābhijānāmi,


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ñāṇathaviko thero imā gāthāyo abhāsitthāti.


pli: Ñāṇathavikattherassāpadānaṁ catutthaṁ.


pli: Therāpadāna


pli: Paṁsukūlavagga


pli: Candanamāliyattheraapadāna


pli: “Pañca kāmaguṇe hitvā,


pli: piyarūpe manorame;


pli: Asītikoṭiyo hitvā,


pli: pabbajiṁ anagāriyaṁ.


pli: Pabbajitvāna kāyena,


pli: pāpakammaṁ vivajjayiṁ;


pli: Vacīduccaritaṁ hitvā,


pli: nadīkūle vasāmahaṁ.


pli: Ekakaṁ maṁ viharantaṁ,


pli: buddhaseṭṭho upāgami;


pli: Nāhaṁ jānāmi buddhoti,


pli: akāsiṁ paṭisanthāraṁ.


pli: Karitvā paṭisanthāraṁ,


pli: nāmagottamapucchahaṁ;


pli: ‘Devatānusi gandhabbo,


pli: adu sakko purindado.


pli: Ko vā tvaṁ kassa vā putto,


pli: mahābrahmā idhāgato;


pli: Virocesi disā sabbā,


pli: udayaṁ sūriyo yathā.


pli: Sahassārāni cakkāni,


pli: pāde dissanti mārisa;


pli: kathaṁ jānemu taṁ mayaṁ;


pli: Nāmagottaṁ pavedehi,


pli: saṁsayaṁ apanehi me.


pli: Namhi devo na gandhabbo,


pli: namhi sakko purindado;


pli: Brahmabhāvo ca me natthi,


pli: etesaṁ uttamo ahaṁ.


pli: Atīto visayaṁ tesaṁ,


pli: dālayiṁ kāmabandhanaṁ;


pli: Sabbe kilese jhāpetvā,


pli: patto sambodhimuttamaṁ’.


pli: Tassa vācaṁ suṇitvāhaṁ,


pli: idaṁ vacanamabraviṁ;


pli: ‘Yadi buddhoti sabbaññū,


pli: nisīda tvaṁ mahāmune.


pli: Tamahaṁ pūjayissāmi,


pli: dukkhassantakaro tuvaṁ’;


pli: Pattharitvā jinacammaṁ,


pli: adāsi satthuno ahaṁ.


pli: Nisīdi tattha bhagavā,


pli: sīhova girigabbhare;


pli: Khippaṁ pabbatamāruyha,


pli: ambassa phalamaggahiṁ.


pli: Sālakalyāṇikaṁ pupphaṁ,


pli: Candanañca mahārahaṁ;


pli: Khippaṁ paggayha taṁ sabbaṁ,


pli: Upetvā lokanāyakaṁ.


pli: Phalaṁ buddhassa datvāna,


pli: sālapupphamapūjayiṁ;


pli: Candanaṁ anulimpitvā,


pli: avandiṁ satthuno ahaṁ.


pli: Pasannacitto sumano,


pli: vipulāya ca pītiyā;


pli: Ajinamhi nisīditvā,


pli: sumedho lokanāyako.


pli: Mama kammaṁ pakittesi,


pli: hāsayanto mamaṁ tadā;


pli: ‘Iminā phaladānena,


pli: gandhamālehi cūbhayaṁ.


pli: Pañcavīse kappasate,


pli: devaloke ramissati;


pli: Anūnamanasaṅkappo,


pli: vasavattī bhavissati.


pli: Chabbīsatikappasate,


pli: manussattaṁ gamissati;


pli: Bhavissati cakkavattī,


pli: cāturanto mahiddhiko.


pli: Vebhāraṁ nāma nagaraṁ,


pli: vissakammena māpitaṁ;


pli: Hessati sabbasovaṇṇaṁ,


pli: nānāratanabhūsitaṁ.


pli: Eteneva upāyena,


pli: saṁsarissati so bhave;


pli: Sabbattha pūjito hutvā,


pli: devatte atha mānuse.


pli: Pacchime bhave sampatte,


pli: brahmabandhu bhavissati;


pli: Agārā abhinikkhamma,


pli: anagārī bhavissati;


pli: Abhiññāpāragū hutvā,


pli: nibbāyissatināsavo’.


pli: Idaṁ vatvāna sambuddho,


pli: sumedho lokanāyako;


pli: Mama nijjhāyamānassa,


pli: pakkāmi anilañjase.


pli: Tena kammena sukatena,


pli: cetanāpaṇidhīhi ca;


pli: Jahitvā mānusaṁ dehaṁ,


pli: tāvatiṁsamagacchahaṁ.


pli: Tusitato cavitvāna,


pli: nibbattiṁ mātukucchiyaṁ;


pli: Bhoge me ūnatā natthi,


pli: yamhi gabbhe vasāmahaṁ.


pli: Mātukucchigate mayi,


pli: annapānañca bhojanaṁ;


pli: Mātuyā mama chandena,


pli: nibbattati yadicchakaṁ.


pli: Jātiyā pañcavassena,


pli: pabbajiṁ anagāriyaṁ;


pli: Oropitamhi kesamhi,


pli: arahattamapāpuṇiṁ.


pli: Pubbakammaṁ gavesanto,


pli: orena nāddasaṁ ahaṁ;


pli: Tiṁsakappasahassamhi,


pli: mama kammamanussariṁ.


pli: Namo te purisājañña,


pli: namo te purisuttama;


pli: Tava sāsanamāgamma,


pli: pattomhi acalaṁ padaṁ.


pli: yaṁ buddhamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā candanamāliyo thero imā gāthāyo abhāsitthāti.


pli: Candanamāliyattherassāpadānaṁ pañcamaṁ.


pli: Therāpadāna


pli: Paṁsukūlavagga


pli: Dhātupūjakattheraapadāna


pli: “Nibbute lokanāthamhi,


pli: siddhatthe lokanāyake;


pli: Mama ñātī samānetvā,


pli: dhātupūjaṁ akāsahaṁ.


pli: Catunnavutito kappe,


pli: yaṁ dhātumabhipūjayiṁ;


pli: Duggatiṁ nābhijānāmi,


pli: dhātupūjāyidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā dhātupūjako thero imā gāthāyo abhāsitthāti.


pli: Dhātupūjakattherassāpadānaṁ chaṭṭhaṁ.


pli: Therāpadāna


pli: Paṁsukūlavagga


pli: 7 Pulinuppādakattheraapadāna


pli: “Pabbate himavantamhi,


pli: devalo nāma tāpaso;


pli: Tattha me caṅkamo āsi,


pli: amanussehi māpito.


pli: Jaṭābhārena bharito,


pli: kamaṇḍaludharo sadā;


pli: Uttamatthaṁ gavesanto,


pli: vipinā nikkhamiṁ tadā.


pli: Cullāsītisahassāni,


pli: sissā mayhaṁ upaṭṭhahuṁ;


pli: Sakakammābhipasutā,


pli: vasanti vipine tadā.


pli: Assamā abhinikkhamma,


pli: akaṁ pulinacetiyaṁ;


pli: Nānāpupphaṁ samānetvā,


pli: taṁ cetiyamapūjayiṁ.


pli: Tattha cittaṁ pasādetvā,


pli: assamaṁ pavisāmahaṁ;


pli: Sabbe sissā samāgantvā,


pli: etamatthaṁ pucchiṁsu maṁ.


pli: ‘Pulinena kato thūpo,


pli: yaṁ tvaṁ deva namassasi;


pli: Mayampi ñātumicchāma,


pli: puṭṭho ācikkha no tuvaṁ’.


pli: ‘Niddiṭṭhā nu mantapade,


pli: cakkhumanto mahāyasā;


pli: Te kho ahaṁ namassāmi,


pli: buddhaseṭṭhe mahāyase.


pli: Kīdisā te mahāvīrā,


pli: sabbaññū lokanāyakā;


pli: Kathaṁvaṇṇā kathaṁsīlā,


pli: kīdisā te mahāyasā.


pli: Bāttiṁsalakkhaṇā buddhā,


pli: cattālīsadijāpi ca;


pli: Nettā gopakhumā tesaṁ,


pli: jiñjukā phalasannibhā.


pli: Gacchamānā ca te buddhā,


pli: yugamattañca pekkhare;


pli: Na tesaṁ jāṇu nadati,


pli: sandhisaddo na suyyati.


pli: Gacchamānā ca sugatā,


pli: uddharantāva gacchare;


pli: Paṭhamaṁ dakkhiṇaṁ pādaṁ,


pli: buddhānaṁ esa dhammatā.


pli: Asambhītā ca te buddhā,


pli: migarājāva kesarī;


pli: Nevukkaṁsenti attānaṁ,


pli: no ca vambhenti pāṇinaṁ.


pli: Mānāvamānato muttā,


pli: samā sabbesu pāṇisu;


pli: Anattukkaṁsakā buddhā,


pli: Uppajjantā ca sambuddhā,


pli: ālokaṁ dassayanti te;


pli: Chappakāraṁ pakampenti,


pli: kevalaṁ vasudhaṁ imaṁ.


pli: Passanti nirayañcete,


pli: nibbāti nirayo tadā;


pli: Pavassati mahāmegho,


pli: Īdisā te mahānāgā,


pli: atulā ca mahāyasā;


pli: Vaṇṇato anatikkantā,


pli: appameyyā tathāgatā’.


pli: Anumodiṁsu me vākyaṁ,


pli: sabbe sissā sagāravā;


pli: Tathā ca paṭipajjiṁsu,


pli: yathāsatti yathābalaṁ.


pli: Paṭipūjenti pulinaṁ,


pli: sakakammābhilāsino;


pli: Saddahantā mama vākyaṁ,


pli: buddhasakkatamānasā.


pli: Tadā cavitvā tusitā,


pli: devaputto mahāyaso;


pli: Uppajji mātukucchimhi,


pli: dasasahassi kampatha.


pli: Assamassāvidūramhi,


pli: caṅkamamhi ṭhito ahaṁ;


pli: Sabbe sissā samāgantvā,


pli: āgacchuṁ mama santike.


pli: ‘Usabhova mahī nadati,


pli: migarājāva kūjati;


pli: Susumārova saḷati,


pli: kiṁ vipāko bhavissati’.


pli: ‘Yaṁ pakittemi sambuddhaṁ,


pli: sikatāthūpasantike;


pli: So dāni bhagavā satthā,


pli: mātukucchimupāgami’.


pli: Tesaṁ dhammakathaṁ vatvā,


pli: kittayitvā mahāmuniṁ;


pli: Uyyojetvā sake sisse,


pli: pallaṅkamābhujiṁ ahaṁ.


pli: Balañca vata me khīṇaṁ,


pli: byādhinā paramena taṁ;


pli: Buddhaseṭṭhaṁ saritvāna,


pli: tattha kālaṅkato ahaṁ.


pli: Sabbe sissā samāgantvā,


pli: akaṁsu citakaṁ tadā;


pli: Kaḷevarañca me gayha,


pli: citakaṁ abhiropayuṁ.


pli: Citakaṁ parivāretvā,


pli: sīse katvāna añjaliṁ;


pli: Sokasallaparetā te,


pli: vikkandiṁsu samāgatā.


pli: Tesaṁ lālappamānānaṁ,


pli: agamaṁ citakaṁ tadā;


pli: ‘Ahaṁ ācariyo tumhaṁ,


pli: mā socittha sumedhasā.


pli: Sadatthe vāyameyyātha,


pli: rattindivamatanditā;


pli: Mā vo pamattā ahuttha,


pli: khaṇo vo paṭipādito’.


pli: Sake sissenusāsitvā,


pli: devalokaṁ punāgamiṁ;


pli: Aṭṭhārasa ca kappāni,


pli: devaloke ramāmahaṁ.


pli: Satānaṁ pañcakkhattuñca,


pli: cakkavattī ahosahaṁ;


pli: Anekasatakkhattuñca,


pli: devarajjamakārayiṁ.


pli: Avasesesu kappesu,


pli: vokiṇṇo saṁsariṁ ahaṁ;


pli: Duggatiṁ nābhijānāmi,


pli: uppādassa idaṁ phalaṁ.


pli: Yathā komudike māse,


pli: bahū pupphanti pādapā;


pli: Tathevāhampi samaye,


pli: pupphitomhi mahesinā.


pli: Vīriyaṁ me dhuradhorayhaṁ,


pli: yogakkhemādhivāhanaṁ;


pli: Nāgova bandhanaṁ chetvā,


pli: viharāmi anāsavo.


pli: Satasahassito kappe,


pli: yaṁ buddhamabhikittayiṁ;


pli: kittanāya idaṁ phalaṁ.


pli: Kilesā jhāpitā mayhaṁ,


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pulinuppādako thero imā gāthāyo abhāsitthāti.


pli: Pulinuppādakattherassāpadānaṁ sattamaṁ.


pli: Sayanadāyakattheraapadāna


pli: “Siddhatthassa bhagavato,


pli: mettacittassa tādino;


pli: Sayanaggaṁ mayā dinnaṁ,


pli: dussabhaṇḍehi atthataṁ.


pli: Paṭiggahesi bhagavā,


pli: kappiyaṁ sayanāsanaṁ;


pli: Uṭṭhāya sayanā tamhā,


pli: vehāsaṁ uggamī jino.


pli: Catunnavutito kappe,


pli: yaṁ sayanamadāsahaṁ;


pli: Duggatiṁ nābhijānāmi,


pli: sayanassa idaṁ phalaṁ.


pli: Ekapaññāsito kappe,


pli: varako devasavhayo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sayanadāyako thero imā gāthāyo abhāsitthāti.


pli: Sayanadāyakattherassāpadānaṁ sattamaṁ.


pli: Therāpadāna


pli: Paṁsukūlavagga


pli: Taraṇiyattheraapadāna


pli: “Atthadassī tu bhagavā,


pli: sayambhū lokanāyako;


pli: Vinatā nadiyā tīraṁ,


pli: upāgacchi tathāgato.


pli: Udakā abhinikkhamma,


pli: kacchapo vārigocaro;


pli: Buddhaṁ tāretukāmohaṁ,


pli: upesiṁ lokanāyakaṁ.


pli: ‘Abhirūhatu maṁ buddho,


pli: atthadassī mahāmuni;


pli: Ahaṁ taṁ tārayissāmi,


pli: dukkhassantakaro tuvaṁ’.


pli: Mama saṅkappamaññāya,


pli: atthadassī mahāyaso;


pli: Abhirūhitvā me piṭṭhiṁ,


pli: aṭṭhāsi lokanāyako.


pli: Yato sarāmi attānaṁ,


pli: yato pattosmi viññutaṁ;


pli: Sukhaṁ me tādisaṁ natthi,


pli: phuṭṭhe pādatale yathā.


pli: Uttaritvāna sambuddho,


pli: Naditīramhi ṭhatvāna,


pli: imā gāthā abhāsatha.


pli: ‘Yāvatā vattate cittaṁ,


pli: gaṅgāsotaṁ tarāmahaṁ;


pli: Ayañca kacchapo rājā,


pli: tāresi mama paññavā.


pli: Iminā buddhataraṇena,


pli: mettacittavatāya ca;


pli: Aṭṭhārase kappasate,


pli: devaloke ramissati.


pli: Devalokā idhāgantvā,


pli: sukkamūlena codito;


pli: Ekāsane nisīditvā,


pli: kaṅkhāsotaṁ tarissati.


pli: Yathāpi bhaddake khette,


pli: bījaṁ appampi ropitaṁ;


pli: Sammādhāre pavecchante,


pli: phalaṁ toseti kassakaṁ’.


pli: Tathevidaṁ buddhakhettaṁ,


pli: sammāsambuddhadesitaṁ;


pli: phalaṁ maṁ tosayissati.


pli: Padhānapahitattomhi,


pli: upasanto nirūpadhi;


pli: Sabbāsave pariññāya,


pli: viharāmi anāsavo.


pli: Aṭṭhārase kappasate,


pli: yaṁ kammamakariṁ tadā;


pli: Duggatiṁ nābhijānāmi,


pli: taraṇāya idaṁ phalaṁ.


pli: Kilesā jhāpitā mayhaṁ,


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā taraṇiyo thero imā gāthāyo abhāsitthāti.


pli: Taraṇiyattherassāpadānaṁ aṭṭhamaṁ.


pli: Therāpadāna


pli: Paṁsukūlavagga


pli: 9 Dhammaruciyattheraapadāna


pli: “Yadā dīpaṅkaro buddho,


pli: sumedhaṁ byākarī jino;


pli: ‘Aparimeyye ito kappe,


pli: ayaṁ buddho bhavissati.


pli: Imassa janikā mātā,


pli: māyā nāma bhavissati;


pli: Pitā suddhodano nāma,


pli: ayaṁ hessati gotamo.


pli: Padhānaṁ padahitvāna,


pli: katvā dukkarakārikaṁ;


pli: Assatthamūle sambuddho,


pli: bujjhissati mahāyaso.


pli: Upatisso kolito ca,


pli: aggā hessanti sāvakā;


pli: Ānando nāma nāmena,


pli: upaṭṭhissatimaṁ jinaṁ.


pli: Khemā uppalavaṇṇā ca,


pli: aggā hessanti sāvikā;


pli: Citto āḷavako ceva,


pli: aggā hessantupāsakā.


pli: Khujjuttarā nandamātā,


pli: aggā hessantupāsikā;


pli: Bodhi imassa vīrassa,


pli: assatthoti pavuccati’.


pli: Idaṁ sutvāna vacanaṁ,


pli: asamassa mahesino;


pli: Āmoditā naramarū,


pli: namassanti katañjalī.


pli: Tadāhaṁ māṇavo āsiṁ,


pli: megho nāma susikkhito;


pli: Sutvā byākaraṇaṁ seṭṭhaṁ,


pli: sumedhassa mahāmune.


pli: Saṁvisaṭṭho bhavitvāna,


pli: sumedhe karuṇāsaye;


pli: Pabbajantañca taṁ vīraṁ,


pli: sahāva anupabbajiṁ.


pli: Saṁvuto pātimokkhasmiṁ,


pli: indriyesu ca pañcasu;


pli: Suddhājīvo sato vīro,


pli: jinasāsanakārako.


pli: Evaṁ viharamānohaṁ,


pli: pāpamittena kenaci;


pli: Niyojito anācāre,


pli: sumaggā paridhaṁsito.


pli: Vitakkavasiko hutvā,


pli: sāsanato apakkamiṁ;


pli: Pacchā tena kumittena,


pli: payutto mātughātanaṁ.


pli: Akariṁ ānantariyaṁ,


pli: ghātayiṁ duṭṭhamānaso;


pli: Tato cuto mahāvīciṁ,


pli: upapanno sudāruṇaṁ.


pli: Vinipātagato santo,


pli: saṁsariṁ dukkhito ciraṁ;


pli: Na puno addasaṁ vīraṁ,


pli: sumedhaṁ narapuṅgavaṁ.


pli: Asmiṁ kappe samuddamhi,


pli: maccho āsiṁ timiṅgalo;


pli: Disvāhaṁ sāgare nāvaṁ,


pli: gocaratthamupāgamiṁ.


pli: Disvā maṁ vāṇijā bhītā,


pli: buddhaseṭṭhamanussaruṁ;


pli: Gotamoti mahāghosaṁ,


pli: sutvā tehi udīritaṁ.


pli: Pubbasaññaṁ saritvāna,


pli: tato kālaṅkato ahaṁ;


pli: Sāvatthiyaṁ kule iddhe,


pli: jāto brāhmaṇajātiyaṁ.


pli: Āsiṁ dhammaruci nāma,


pli: sabbapāpajigucchako;


pli: Disvāhaṁ lokapajjotaṁ,


pli: jātiyā sattavassiko.


pli: Mahājetavanaṁ gantvā,


pli: pabbajiṁ anagāriyaṁ;


pli: Upemi buddhaṁ tikkhattuṁ,


pli: rattiyā divasassa ca.


pli: Tadā disvā muni āha,


pli: ciraṁ dhammarucīti maṁ;


pli: Tatohaṁ avacaṁ buddhaṁ,


pli: pubbakammapabhāvitaṁ.


pli: Suciraṁ satapuññalakkhaṇaṁ,


pli: Patipubbena visuddhapaccayaṁ;


pli: Ahamajjasupekkhanaṁ vata,


pli: Tava passāmi nirupamaṁ viggahaṁ.


pli: Suciraṁ vihatattamo mayā,


pli: Sucirakkhena nadī visositā;


pli: Suciraṁ amalaṁ visodhitaṁ,


pli: Nayanaṁ ñāṇamayaṁ mahāmune.


pli: Cirakālasamaṅgito tayā,


pli: Avinaṭṭho punarantaraṁ ciraṁ;


pli: Punarajjasamāgato tayā,


pli: Na hi nassanti katāni gotama.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā dhammaruciyo thero imā gāthāyo abhāsitthāti.


pli: Dhammaruciyattherassāpadānaṁ navamaṁ.


pli: Therāpadāna


pli: Paṁsukūlavagga


pli: Sālamaṇḍapiyattheraapadāna


pli: “Ajjhogāhetvā sālavanaṁ,


pli: sukato assamo mama;


pli: Sālapupphehi sañchanno,


pli: vasāmi vipine tadā.


pli: Piyadassī ca bhagavā,


pli: sayambhū aggapuggalo;


pli: Vivekakāmo sambuddho,


pli: sālavanamupāgami.


pli: Assamā abhinikkhamma,


pli: pavanaṁ agamāsahaṁ;


pli: Mūlaphalaṁ gavesanto,


pli: āhiṇḍāmi vane tadā.


pli: Tatthaddasāsiṁ sambuddhaṁ,


pli: piyadassiṁ mahāyasaṁ;


pli: Sunisinnaṁ samāpannaṁ,


pli: virocantaṁ mahāvane.


pli: Catudaṇḍe ṭhapetvāna,


pli: buddhassa uparī ahaṁ;


pli: Maṇḍapaṁ sukataṁ katvā,


pli: sālapupphehi chādayiṁ.


pli: Sattāhaṁ dhārayitvāna,


pli: maṇḍapaṁ sālachāditaṁ;


pli: Tattha cittaṁ pasādetvā,


pli: buddhaseṭṭhamavandahaṁ.


pli: Bhagavā tamhi samaye,


pli: vuṭṭhahitvā samādhito;


pli: Yugamattaṁ pekkhamāno,


pli: nisīdi purisuttamo.


pli: Sāvako varuṇo nāma,


pli: piyadassissa satthuno;


pli: Vasīsatasahassehi,


pli: upagacchi vināyakaṁ.


pli: Piyadassī ca bhagavā,


pli: lokajeṭṭho narāsabho;


pli: Bhikkhusaṅghe nisīditvā,


pli: sitaṁ pātukarī jino.


pli: Anuruddho upaṭṭhāko,


pli: Ekaṁsaṁ cīvaraṁ katvā,


pli: apucchittha mahāmuniṁ.


pli: ‘Ko nu kho bhagavā hetu,


pli: sitakammassa satthuno;


pli: Kāraṇe vijjamānamhi,


pli: satthā pātukare sitaṁ’.


pli: ‘Sattāhaṁ sālacchadanaṁ,


pli: yo me dhāresi māṇavo;


pli: Tassa kammaṁ saritvāna,


pli: sitaṁ pātukariṁ ahaṁ.


pli: Anokāsaṁ na passāmi,


pli: yattha puññaṁ vipaccati;


pli: Devaloke manusse vā,


pli: okāsova na sammati.


pli: Devaloke vasantassa,


pli: puññakammasamaṅgino;


pli: Yāvatā parisā tassa,


pli: sālacchannā bhavissati.


pli: Tattha dibbehi naccehi,


pli: gītehi vāditehi ca;


pli: Ramissati sadā santo,


pli: puññakammasamāhito.


pli: gandhagandhī bhavissati;


pli: Sālassa pupphavasso ca,


pli: pavassissati tāvade.


pli: Tato cutoyaṁ manujo,


pli: mānusaṁ āgamissati;


pli: Idhāpi sālacchadanaṁ,


pli: sabbakālaṁ dharissati.


pli: Idha naccañca gītañca,


pli: sammatāḷasamāhitaṁ;


pli: Parivāressanti maṁ niccaṁ,


pli: buddhapūjāyidaṁ phalaṁ.


pli: Uggacchante ca sūriye,


pli: sālavassaṁ pavassati;


pli: Puññakammena saṁyuttaṁ,


pli: vassate sabbakālikaṁ.


pli: Aṭṭhārase kappasate,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Tassa dhammesu dāyādo,


pli: oraso dhammanimmito;


pli: Sabbāsave pariññāya,


pli: nibbāyissatināsavo.


pli: Dhammaṁ abhisamentassa,


pli: sālacchannaṁ bhavissati;


pli: Citake jhāyamānassa,


pli: chadanaṁ tattha hessati’.


pli: Vipākaṁ kittayitvāna,


pli: piyadassī mahāmuni;


pli: Parisāya dhammaṁ desesi,


pli: tappento dhammavuṭṭhiyā.


pli: Tiṁsakappāni devesu,


pli: devarajjamakārayiṁ;


pli: Saṭṭhi ca sattakkhattuñca,


pli: cakkavattī ahosahaṁ.


pli: Devalokā idhāgantvā,


pli: labhāmi vipulaṁ sukhaṁ;


pli: Idhāpi sālacchadanaṁ,


pli: maṇḍapassa idaṁ phalaṁ.


pli: Ayaṁ pacchimako mayhaṁ,


pli: carimo vattate bhavo;


pli: hessati sabbakālikaṁ.


pli: Mahāmuniṁ tosayitvā,


pli: gotamaṁ sakyapuṅgavaṁ;


pli: Pattomhi acalaṁ ṭhānaṁ,


pli: hitvā jayaparājayaṁ.


pli: Aṭṭhārase kappasate,


pli: yaṁ buddhamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sālamaṇḍapiyo thero imā gāthāyo abhāsitthāti.


pli: Sālamaṇḍapiyattherassāpadānaṁ dasamaṁ.


pli: Paṁsukūlavaggo ekūnapaññāsamo.


pli: Tassuddānaṁ


pli: Paṁsukūlaṁ buddhasaññī,


pli: bhisado ñāṇakittako;


pli: Candanī dhātupūjī ca,


pli: pulinuppādakopi ca.


pli: Taraṇo dhammaruciko,


pli: sālamaṇḍapiyo tathā;


pli: Satāni dve honti gāthā,


pli: ūnavīsatimeva ca.


title_pli: Therāpadāna Kiṅkaṇipupphavagga

pli: Therāpadāna


pli: Kiṅkaṇipupphavagga


pli: Tikiṅkaṇipupphiyattheraapadāna


pli: “Kaṇikāraṁva jotantaṁ,


pli: nisinnaṁ pabbatantare;


pli: Addasaṁ virajaṁ buddhaṁ,


pli: vipassiṁ lokanāyakaṁ.


pli: Tīṇi kiṅkaṇipupphāni,


pli: paggayha abhiropayiṁ;


pli: Sambuddhamabhipūjetvā,


pli: gacchāmi dakkhiṇāmukho.


pli: Tena kammena sukatena,


pli: cetanāpaṇidhīhi ca;


pli: Jahitvā mānusaṁ dehaṁ,


pli: tāvatiṁsamagacchahaṁ.


pli: Ekanavutito kappe,


pli: yaṁ buddhamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Kilesā jhāpitā mayhaṁ,


pli: bhavā sabbe samūhatā;


pli: Nāgova bandhanaṁ chetvā,


pli: viharāmi anāsavo.


pli: Svāgataṁ vata me āsi,


pli: mama buddhassa santike;


pli: Tisso vijjā anuppattā,


pli: kataṁ buddhassa sāsanaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā tikiṅkaṇipupphiyo thero imā gāthāyo abhāsitthāti.


pli: Therāpadāna


pli: Kiṅkaṇipupphavagga


pli: Paṁsukūlapūjakattheraapadāna


pli: “Himavantassāvidūre,


pli: udaṅgaṇo nāma pabbato;


pli: Tatthaddasaṁ paṁsukūlaṁ,


pli: dumaggamhi vilambitaṁ.


pli: Tīṇi kiṅkaṇipupphāni,


pli: ocinitvānahaṁ tadā;


pli: Haṭṭho haṭṭhena cittena,


pli: paṁsukūlamapūjayiṁ.


pli: Tena kammena sukatena,


pli: cetanāpaṇidhīhi ca;


pli: Jahitvā mānusaṁ dehaṁ,


pli: tāvatiṁsamagacchahaṁ.


pli: Ekanavutito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: pūjitvā arahaddhajaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā paṁsukūlapūjako thero imā gāthāyo abhāsitthāti.


pli: Therāpadāna


pli: Kiṅkaṇipupphavagga


pli: Koraṇḍapupphiyattheraapadāna


pli: “Vanakammiko pure āsiṁ,


pli: pitumātumatenahaṁ;


pli: Pasumārena jīvāmi,


pli: kusalaṁ me na vijjati.


pli: Mama āsayasāmantā,


pli: tisso lokagganāyako;


pli: Padāni tīṇi dassesi,


pli: anukampāya cakkhumā.


pli: Akkante ca pade disvā,


pli: tissanāmassa satthuno;


pli: Haṭṭho haṭṭhena cittena,


pli: pade cittaṁ pasādayiṁ.


pli: Koraṇḍaṁ pupphitaṁ disvā,


pli: pādapaṁ dharaṇīruhaṁ;


pli: Sakosakaṁ gahetvāna,


pli: padaseṭṭhamapūjayiṁ.


pli: Tena kammena sukatena,


pli: cetanāpaṇidhīhi ca;


pli: Jahitvā mānusaṁ dehaṁ,


pli: tāvatiṁsamagacchahaṁ.


pli: Yaṁ yaṁ yonupapajjāmi,


pli: devattaṁ atha mānusaṁ;


pli: Koraṇḍakachavi homi,


pli: suppabhāso bhavāmahaṁ.


pli: Dvenavute ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: padapūjāyidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā koraṇḍapupphiyo thero imā gāthāyo abhāsitthāti.


pli: Therāpadāna


pli: Kiṅkaṇipupphavagga


pli: Kiṁsukapupphiyattheraapadāna


pli: “Kiṁsukaṁ pupphitaṁ disvā,


pli: paggahetvāna añjaliṁ;


pli: Buddhaseṭṭhaṁ saritvāna,


pli: ākāse abhipūjayiṁ.


pli: Tena kammena sukatena,


pli: cetanāpaṇidhīhi ca;


pli: Jahitvā mānusaṁ dehaṁ,


pli: tāvatiṁsamagacchahaṁ.


pli: Ekatiṁse ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kiṁsukapupphiyo thero imā gāthāyo abhāsitthāti.


pli: Therāpadāna


pli: Kiṅkaṇipupphavagga


pli: Upaḍḍhadussadāyakattheraapadāna


pli: “Padumuttarabhagavato,


pli: sujāto nāma sāvako;


pli: Paṁsukūlaṁ gavesanto,


pli: saṅkāre carate tadā.


pli: Nagare haṁsavatiyā,


pli: paresaṁ bhatako ahaṁ;


pli: Upaḍḍhadussaṁ datvāna,


pli: sirasā abhivādayiṁ.


pli: Tena kammena sukatena,


pli: cetanāpaṇidhīhi ca;


pli: Jahitvā mānusaṁ dehaṁ,


pli: tāvatiṁsamagacchahaṁ.


pli: Tettiṁsakkhattuṁ devindo,


pli: devarajjamakārayiṁ;


pli: Sattasattatikkhattuñca,


pli: cakkavattī ahosahaṁ.


pli: Padesarajjaṁ vipulaṁ,


pli: gaṇanāto asaṅkhiyaṁ;


pli: Upaḍḍhadussadānena,


pli: modāmi akutobhayo.


pli: Icchamāno cahaṁ ajja,


pli: sakānanaṁ sapabbataṁ;


pli: Khomadussehi chādeyyaṁ,


pli: aḍḍhadussassidaṁ phalaṁ.


pli: Satasahassito kappe,


pli: yaṁ dānamadadiṁ tadā;


pli: Duggatiṁ nābhijānāmi,


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā upaḍḍhadussadāyako thero imā gāthāyo abhāsitthāti.


pli: Therāpadāna


pli: Kiṅkaṇipupphavagga


pli: Ghatamaṇḍadāyakattheraapadāna


pli: “Sucintitaṁ bhagavantaṁ,


pli: lokajeṭṭhaṁ narāsabhaṁ;


pli: Upaviṭṭhaṁ mahāraññaṁ,


pli: vātābādhena pīḷitaṁ.


pli: Disvā cittaṁ pasādetvā,


pli: ghatamaṇḍamupānayiṁ;


pli: Katattā ācitattā ca,


pli: gaṅgā bhāgīrathī ayaṁ.


pli: Mahāsamuddā cattāro,


pli: ghataṁ sampajjare mama;


pli: Ayañca pathavī ghorā,


pli: appamāṇā asaṅkhiyā.


pli: Mama saṅkappamaññāya,


pli: bhavate madhusakkarā;


pli: Cātuddīpā ime rukkhā,


pli: pādapā dharaṇīruhā.


pli: kapparukkhā bhavanti te;


pli: Paññāsakkhattuṁ devindo,


pli: devarajjamakārayiṁ.


pli: Ekapaññāsakkhattuñca,


pli: cakkavattī ahosahaṁ;


pli: Padesarajjaṁ vipulaṁ,


pli: gaṇanāto asaṅkhiyaṁ.


pli: Catunnavutito kappe,


pli: yaṁ dānamadadiṁ tadā;


pli: Duggatiṁ nābhijānāmi,


pli: ghatamaṇḍassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ghatamaṇḍadāyako thero imā gāthāyo abhāsitthāti.


pli: Therāpadāna


pli: Kiṅkaṇipupphavagga


pli: Udakadāyakattheraapadāna


pli: “Padumuttarabuddhassa,


pli: bhikkhusaṅghe anuttare;


pli: Pasannacitto sumano,


pli: pānīghaṭamapūrayiṁ.


pli: Pabbatagge dumagge vā,


pli: ākāse vātha bhūmiyaṁ;


pli: Yadā pānīyamicchāmi,


pli: khippaṁ nibbattate mama.


pli: Satasahassito kappe,


pli: yaṁ dānamadadiṁ tadā;


pli: Duggatiṁ nābhijānāmi,


pli: dakadānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā udakadāyako thero imā gāthāyo abhāsitthāti.


pli: Udakadāyakattherassāpadānaṁ sattamaṁ.


title_pli: Therāpadāna Buddhavagga

pli: Mahākassapattheraapadāna


pli: “Padumuttarassa bhagavato,


pli: Lokajeṭṭhassa tādino;


pli: Nibbute lokanāthamhi,


pli: Pūjaṁ kubbanti satthuno.


pli: Udaggacittā janatā,


pli: āmoditapamoditā;


pli: Tesu saṁvegajātesu,


pli: pīti me udapajjatha.


pli: Ñātimitte samānetvā,


pli: idaṁ vacanamabraviṁ;


pli: Parinibbuto mahāvīro,


pli: handa pūjaṁ karomase.


pli: Sādhūti te paṭissutvā,


pli: bhiyyo hāsaṁ janiṁsu me;


pli: Buddhasmiṁ lokanāthamhi,


pli: kāhāma puññasañcayaṁ.


pli: Agghiyaṁ sukataṁ katvā,


pli: satahatthasamuggataṁ;


pli: Diyaḍḍhahatthapatthaṭaṁ,


pli: vimānaṁ nabhamuggataṁ.


pli: Katvāna hammiyaṁ tattha,


pli: tālapantīhi cittitaṁ;


pli: Sakaṁ cittaṁ pasādetvā,


pli: cetiyaṁ pūjayuttamaṁ.


pli: Aggikkhandhova jalito,


pli: kiṁsuko iva phullito;


pli: Indalaṭṭhīva ākāse,


pli: obhāsati catuddisā.


pli: Tattha cittaṁ pasādetvā,


pli: katvāna kusalaṁ bahuṁ;


pli: Pubbakammaṁ saritvāna,


pli: tidasaṁ upapajjahaṁ.


pli: Sahassayuttaṁ hayavāhiṁ,


pli: Dibbayānamadhiṭṭhito;


pli: Ubbiddhaṁ bhavanaṁ mayhaṁ,


pli: Sattabhūmaṁ samuggataṁ.


pli: Kūṭāgārasahassāni,


pli: sabbasoṇṇamayā ahuṁ;


pli: Jalanti sakatejena,


pli: disā sabbā pabhāsayaṁ.


pli: Santi aññepi niyyūhā,


pli: lohitaṅgamayā tadā;


pli: Tepi jotanti ābhāya,


pli: samantā caturo disā.


pli: Puññakammābhinibbattā,


pli: kūṭāgārā sunimmitā;


pli: Maṇimayāpi jotanti,


pli: disā dasa samantato.


pli: Tesaṁ ujjotamānānaṁ,


pli: obhāso vipulo ahu;


pli: Sabbe deve abhibhomi,


pli: puññakammassidaṁ phalaṁ.


pli: Saṭṭhikappasahassamhi,


pli: ubbiddho nāma khattiyo;


pli: Cāturanto vijitāvī,


pli: pathaviṁ āvasiṁ ahaṁ.


pli: Tatheva bhaddake kappe,


pli: tiṁsakkhattuṁ ahosahaṁ;


pli: Sakakammābhiraddhomhi,


pli: cakkavattī mahabbalo.


pli: Sattaratanasampanno,


pli: catudīpamhi issaro;


pli: Tatthāpi bhavanaṁ mayhaṁ,


pli: indalaṭṭhīva uggataṁ.


pli: Āyāmato catubbīsaṁ,


pli: vitthārena ca dvādasa;


pli: Rammaṇaṁ nāma nagaraṁ,


pli: daḷhapākāratoraṇaṁ.


pli: Āyāmato pañcasataṁ,


pli: vitthārena tadaḍḍhakaṁ;


pli: Ākiṇṇaṁ janakāyehi,


pli: tidasānaṁ puraṁ viya.


pli: Yathā sūcighare sūcī,


pli: pakkhittā paṇṇavīsati;


pli: Aññamaññaṁ paghaṭṭenti,


pli: ākiṇṇaṁ hoti laṅkataṁ.


pli: Evampi nagaraṁ mayhaṁ,


pli: hatthissarathasaṅkulaṁ;


pli: Manussehi sadākiṇṇaṁ,


pli: rammaṇaṁ nagaruttamaṁ.


pli: Tattha bhutvā pivitvā ca,


pli: puna devattanaṁ gato;


pli: Bhave pacchimake mayhaṁ,


pli: ahosi kulasampadā.


pli: Brāhmaññakulasambhūto,


pli: mahāratanasañcayo;


pli: Asītikoṭiyo hitvā,


pli: hiraññassāpi pabbajiṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā mahākassapo thero imā gāthāyo abhāsitthāti.


pli: Mahākassapattherassāpadānaṁ tatiyaṁ.


pli: 8 Caṅkamanadāyakattheraapadāna


pli: “Atthadassissa munino,


pli: lokajeṭṭhassa tādino;


pli: Iṭṭhakāhi cinitvāna,


pli: caṅkamaṁ kārayiṁ ahaṁ.


pli: Uccato pañcaratanaṁ,


pli: caṅkamaṁ sādhumāpitaṁ;


pli: Āyāmato hatthasataṁ,


pli: bhāvanīyyaṁ manoramaṁ.


pli: Paṭiggahesi bhagavā,


pli: atthadassī naruttamo;


pli: Hatthena pulinaṁ gayha,


pli: imā gāthā abhāsatha.


pli: ‘Iminā pulinadānena,


pli: caṅkamaṁ sukatena ca;


pli: Sattaratanasampannaṁ,


pli: pulinaṁ anubhossati.


pli: Tīṇi kappāni devesu,


pli: devarajjaṁ karissati;


pli: Anubhossati sampattiṁ,


pli: accharāhi purakkhato.


pli: Manussalokamāgantvā,


pli: rājā raṭṭhe bhavissati;


pli: Tikkhattuṁ cakkavattī ca,


pli: mahiyā so bhavissati’.


pli: Aṭṭhārase kappasate,


pli: yaṁ kammamakariṁ tadā;


pli: Duggatiṁ nābhijānāmi,


pli: caṅkamassa idaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā caṅkamanadāyako thero imā gāthāyo abhāsitthāti.


pli: Therāpadāna


pli: Kiṅkaṇipupphavagga


pli: 8 Pulinathūpiyattheraapadāna


pli: “Himavantassāvidūre,


pli: yamako nāma pabbato;


pli: Assamo sukato mayhaṁ,


pli: paṇṇasālā sumāpitā.


pli: Nārado nāma nāmena,


pli: jaṭilo uggatāpano;


pli: Catuddasasahassāni,


pli: sissā paricaranti maṁ.


pli: Paṭisallīnako santo,


pli: evaṁ cintesahaṁ tadā;


pli: ‘Sabbo jano maṁ pūjeti,


pli: nāhaṁ pūjemi kiñcanaṁ.


pli: Na me ovādako atthi,


pli: vattā koci na vijjati;


pli: Anācariyupajjhāyo,


pli: vane vāsaṁ upemahaṁ.


pli: Upāsamāno yamahaṁ,


pli: garucittaṁ upaṭṭhahe;


pli: So me ācariyo natthi,


pli: vanavāso niratthako.


pli: Āyāgaṁ me gavesissaṁ,


pli: garuṁ bhāvaniyaṁ tathā;


pli: Sāvassayo vasissāmi,


pli: na koci garahissati’.


pli: Uttānakūlā nadikā,


pli: supatitthā manoramā;


pli: Saṁsuddhapulinākiṇṇā,


pli: avidūre mamassamaṁ.


pli: Nadiṁ amarikaṁ nāma,


pli: upagantvānahaṁ tadā;


pli: Saṁvaḍḍhayitvā pulinaṁ,


pli: akaṁ pulinacetiyaṁ.


pli: Ye te ahesuṁ sambuddhā,


pli: bhavantakaraṇā munī;


pli: Tesaṁ etādiso thūpo,


pli: taṁ nimittaṁ karomahaṁ.


pli: Karitvā pulinaṁ thūpaṁ,


pli: sovaṇṇaṁ māpayiṁ ahaṁ;


pli: Soṇṇakiṅkaṇipupphāni,


pli: sahasse tīṇi pūjayiṁ.


pli: Sāyaṁ pātaṁ namassāmi,


pli: vedajāto katañjalī;


pli: Sammukhā viya sambuddhaṁ,


pli: vandiṁ pulinacetiyaṁ.


pli: Yadā kilesā jāyanti,


pli: vitakkā gehanissitā;


pli: Sarāmi sukataṁ thūpaṁ,


pli: paccavekkhāmi tāvade.


pli: Upanissāya viharaṁ,


pli: satthavāhaṁ vināyakaṁ;


pli: Kilese saṁvaseyyāsi,


pli: na yuttaṁ tava mārisa.


pli: Saha āvajjite thūpe,


pli: gāravaṁ hoti me tadā;


pli: Kuvitakke vinodesiṁ,


pli: nāgo tuttaṭṭito yathā.


pli: Evaṁ viharamānaṁ maṁ,


pli: maccurājābhimaddatha;


pli: Tattha kālaṅkato santo,


pli: brahmalokamagacchahaṁ.


pli: Yāvatāyuṁ vasitvāna,


pli: tidive upapajjahaṁ;


pli: Asītikkhattuṁ devindo,


pli: devarajjamakārayiṁ.


pli: Satānaṁ tīṇikkhattuñca,


pli: cakkavattī ahosahaṁ;


pli: Padesarajjaṁ vipulaṁ,


pli: gaṇanāto asaṅkhiyaṁ.


pli: Soṇṇakiṅkaṇipupphānaṁ,


pli: vipākaṁ anubhomahaṁ;


pli: Dhātīsatasahassāni,


pli: parivārenti maṁ bhave.


pli: Thūpassa pariciṇṇattā,


pli: rajojallaṁ na limpati;


pli: Gatte sedā na muccanti,


pli: suppabhāso bhavāmahaṁ.


pli: Aho me sukato thūpo,


pli: sudiṭṭhā marikā nadī;


pli: Thūpaṁ katvāna pulinaṁ,


pli: pattomhi acalaṁ padaṁ.


pli: Kusalaṁ kattukāmena,


pli: jantunā sāragāhinā;


pli: Natthi khettaṁ akhettaṁ vā,


pli: paṭipattīva sādhakā.


pli: Yathāpi balavā poso,


pli: aṇṇavaṁ taritussahe;


pli: Parittaṁ kaṭṭhamādāya,


pli: pakkhandeyya mahāsaraṁ.


pli: Imāhaṁ kaṭṭhaṁ nissāya,


pli: tarissāmi mahodadhiṁ;


pli: Ussāhena vīriyena,


pli: tareyya udadhiṁ naro.


pli: Tatheva me kataṁ kammaṁ,


pli: parittaṁ thokakañca yaṁ;


pli: Taṁ kammaṁ upanissāya,


pli: saṁsāraṁ samatikkamiṁ.


pli: Pacchime bhave sampatte,


pli: sukkamūlena codito;


pli: Sāvatthiyaṁ pure jāto,


pli: mahāsāle suaḍḍhake.


pli: Saddhā mātā pitā mayhaṁ,


pli: buddhassa saraṇaṁ gatā;


pli: Ubho diṭṭhapadā ete,


pli: anuvattanti sāsanaṁ.


pli: Bodhipapaṭikaṁ gayha,


pli: soṇṇathūpamakārayuṁ;


pli: Sāyaṁ pātaṁ namassanti,


pli: sakyaputtassa sammukhā.


pli: Uposathamhi divase,


pli: soṇṇathūpaṁ vinīharuṁ;


pli: Buddhassa vaṇṇaṁ kittentā,


pli: tiyāmaṁ vītināmayuṁ.


pli: Saha disvānahaṁ thūpaṁ,


pli: sariṁ pulinacetiyaṁ;


pli: Ekāsane nisīditvā,


pli: arahattamapāpuṇiṁ.


pli: Dvāvīsatimaṁ bhāṇavāraṁ.


pli: Gavesamāno taṁ vīraṁ,


pli: dhammasenāpatiddasaṁ;


pli: Agārā nikkhamitvāna,


pli: pabbajiṁ tassa santike.


pli: Jātiyā sattavassena,


pli: arahattamapāpuṇiṁ;


pli: Upasampādayī buddho,


pli: guṇamaññāya cakkhumā.


pli: Dārakeneva santena,


pli: kiriyaṁ niṭṭhitaṁ mayā;


pli: Kataṁ me karaṇīyajja,


pli: sakyaputtassa sāsane.


pli: Sabbaverabhayātīto,


pli: sabbasaṅgātigo isi;


pli: Sāvako te mahāvīra,


pli: soṇṇathūpassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pulinathūpiyo thero imā gāthāyo abhāsitthāti.


pli: Pulinathūpiyattherassāpadānaṁ aṭṭhamaṁ.


pli: Therāpadāna


pli: Kiṅkaṇipupphavagga


pli: 9 Naḷakuṭidāyakattheraapadāna


pli: “Himavantassāvidūre,


pli: hārito nāma pabbato;


pli: Sayambhū nārado nāma,


pli: rukkhamūle vasī tadā.


pli: Naḷāgāraṁ karitvāna,


pli: tiṇena chādayiṁ ahaṁ;


pli: Caṅkamaṁ sodhayitvāna,


pli: sayambhussa adāsahaṁ.


pli: Tena kammena sukatena,


pli: cetanāpaṇidhīhi ca;


pli: Jahitvā mānusaṁ dehaṁ,


pli: tāvatiṁsamagacchahaṁ.


pli: Tattha me sukataṁ byamhaṁ,


pli: naḷakuṭikanimmitaṁ;


pli: Saṭṭhiyojanamubbedhaṁ,


pli: tiṁsayojanavitthataṁ.


pli: Catuddasesu kappesu,


pli: devaloke ramiṁ ahaṁ;


pli: Ekasattatikkhattuñca,


pli: devarajjamakārayiṁ.


pli: Catutiṁsatikkhattuñca,


pli: cakkavattī ahosahaṁ;


pli: Padesarajjaṁ vipulaṁ,


pli: gaṇanāto asaṅkhiyaṁ.


pli: Dhammapāsādamāruyha,


pli: sabbākāravarūpamaṁ;


pli: Yadicchakāhaṁ vihare,


pli: sakyaputtassa sāsane.


pli: Ekatiṁse ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: naḷakuṭiyidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā naḷakuṭidāyako thero imā gāthāyo abhāsitthāti.


pli: Naḷakuṭidāyakattherassāpadānaṁ navamaṁ.


pli: Therāpadāna


pli: Kiṅkaṇipupphavagga


pli: Piyālaphaladāyakattheraapadāna


pli: “Migaluddo pure āsiṁ,


pli: vipine vicaraṁ tadā;


pli: Addasaṁ virajaṁ buddhaṁ,


pli: sabbadhammāna pāraguṁ.


pli: Piyālaphalamādāya,


pli: buddhaseṭṭhassadāsahaṁ;


pli: Puññakkhettassa vīrassa,


pli: pasanno sehi pāṇibhi.


pli: Ekatiṁse ito kappe,


pli: yaṁ phalaṁ adadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā piyālaphaladāyako thero imā gāthāyo abhāsitthāti.


pli: Kiṅkaṇipupphavaggo paññāsamo.


pli: Tassuddānaṁ


pli: Kiṅkaṇī paṁsukūlañca,


pli: koraṇḍamatha kiṁsukaṁ;


pli: Upaḍḍhadussī ghatado,


pli: udakaṁ thūpakārako.


pli: Naḷakārī ca navamo,


pli: piyālaphaladāyako;


pli: Satamekañca gāthānaṁ,


pli: navakañca taduttari.


pli: Atha vagguddānaṁ


pli: Metteyyavaggo bhaddāli,


pli: sakiṁsammajjakopi ca;


pli: Ekavihārī vibhītakī,


pli: jagatī sālapupphiyo.


pli: Naḷāgāraṁ paṁsukūlaṁ,


pli: kiṅkaṇipupphiyo tathā;


pli: Asīti dve ca gāthāyo,


pli: catuddasasatāni ca.


pli: Metteyyavaggadasakaṁ.


pli: Pañcamasatakaṁ samattaṁ.


title_pli: Therāpadāna Kaṇikāravagga

pli: Therāpadāna


pli: Kaṇikāravagga


pli: 1 Tikaṇikārapupphiyattheraapadāna


pli: “Sumedho nāma sambuddho,


pli: bāttiṁsavaralakkhaṇo;


pli: Vivekakāmo sambuddho,


pli: himavantamupāgamiṁ.


pli: Ajjhogayha himavantaṁ,


pli: aggo kāruṇiko muni;


pli: Pallaṅkamābhujitvāna,


pli: nisīdi purisuttamo.


pli: Vijjādharo tadā āsiṁ,


pli: antalikkhacaro ahaṁ;


pli: Tisūlaṁ sukataṁ gayha,


pli: gacchāmi ambare tadā.


pli: Pabbatagge yathā aggi,


pli: puṇṇamāyeva candimā;


pli: Vane obhāsate buddho,


pli: sālarājāva phullito.


pli: Vanaggā nikkhamitvāna,


pli: buddharaṁsībhidhāvare;


pli: Naḷaggivaṇṇasaṅkāsā,


pli: disvā cittaṁ pasādayiṁ.


pli: Vicinaṁ addasaṁ pupphaṁ,


pli: kaṇikāraṁ devagandhikaṁ;


pli: Tīṇi pupphāni ādāya,


pli: buddhaseṭṭhamapūjayiṁ.


pli: Buddhassa ānubhāvena,


pli: tīṇi pupphāni me tadā;


pli: Uddhaṁvaṇṭā adhopattā,


pli: chāyaṁ kubbanti satthuno.


pli: Tena kammena sukatena,


pli: cetanāpaṇidhīhi ca;


pli: Jahitvā mānusaṁ dehaṁ,


pli: tāvatiṁsamagacchahaṁ.


pli: Tattha me sukataṁ byamhaṁ,


pli: kaṇikārīti ñāyati;


pli: Saṭṭhiyojanamubbedhaṁ,


pli: tiṁsayojanavitthataṁ.


pli: Sahassakaṇḍaṁ satabheṇḍu,


pli: dhajāluharitāmayaṁ;


pli: Satasahassaniyyūhā,


pli: byamhe pātubhaviṁsu me.


pli: Soṇṇamayā maṇimayā,


pli: lohitaṅgamayāpi ca;


pli: Phalikāpi ca pallaṅkā,


pli: yenicchakā yadicchakā.


pli: Mahārahañca sayanaṁ,


pli: tūlikāvikatīyutaṁ;


pli: Uddhalomikaekantaṁ,


pli: bibbohanasamāyutaṁ.


pli: Bhavanā nikkhamitvāna,


pli: caranto devacārikaṁ;


pli: Yadā icchāmi gamanaṁ,


pli: devasaṅghapurakkhato.


pli: Pupphassa heṭṭhā tiṭṭhāmi,


pli: uparicchadanaṁ mama;


pli: Samantā yojanasataṁ,


pli: kaṇikārehi chāditaṁ.


pli: Saṭṭhituriyasahassāni,


pli: sāyaṁ pātamupaṭṭhahuṁ;


pli: Parivārenti maṁ niccaṁ,


pli: rattindivamatanditā.


pli: Tattha naccehi gītehi,


pli: tāḷehi vāditehi ca;


pli: Ramāmi khiḍḍāratiyā,


pli: modāmi kāmakāmihaṁ.


pli: Tattha bhutvā pivitvā ca,


pli: modāmi tidase tadā;


pli: Nārīgaṇehi sahito,


pli: modāmi byamhamuttame.


pli: Satānaṁ pañcakkhattuñca,


pli: devarajjamakārayiṁ;


pli: Satānaṁ tīṇikkhattuñca,


pli: cakkavattī ahosahaṁ;


pli: Padesarajjaṁ vipulaṁ,


pli: gaṇanāto asaṅkhiyaṁ.


pli: Bhavābhave saṁsaranto,


pli: mahābhogaṁ labhāmahaṁ;


pli: Bhoge me ūnatā natthi,


pli: buddhapūjāyidaṁ phalaṁ.


pli: Duve bhave saṁsarāmi,


pli: devatte atha mānuse;


pli: Aññaṁ gatiṁ na jānāmi,


pli: Duve kule pajāyāmi,


pli: khattiye cāpi brāhmaṇe;


pli: Nīce kule na jāyāmi,


pli: Hatthiyānaṁ assayānaṁ,


pli: sivikaṁ sandamānikaṁ;


pli: Labhāmi sabbamevetaṁ,


pli: Dāsīgaṇaṁ dāsagaṇaṁ,


pli: nāriyo samalaṅkatā;


pli: Koseyyakambaliyāni,


pli: khomakappāsikāni ca;


pli: Navavatthaṁ navaphalaṁ,


pli: navaggarasabhojanaṁ;


pli: Imaṁ khāda imaṁ bhuñja,


pli: imamhi sayane saya;


pli: buddhapūjāyidaṁ phalaṁ.


pli: Sabbattha pūjito homi,


pli: yaso abbhuggato mama;


pli: Mahāpakkho sadā homi,


pli: abhejjapariso sadā;


pli: Ñātīnaṁ uttamo homi,


pli: Sītaṁ uṇhaṁ na jānāmi,


pli: pariḷāho na vijjati;


pli: Atho cetasikaṁ dukkhaṁ,


pli: hadaye me na vijjati.


pli: Suvaṇṇavaṇṇo hutvāna,


pli: saṁsarāmi bhavābhave;


pli: Vevaṇṇiyaṁ na jānāmi,


pli: Devalokā cavitvāna,


pli: sukkamūlena codito;


pli: Sāvatthiyaṁ pure jāto,


pli: mahāsāle suaḍḍhake.


pli: Pañca kāmaguṇe hitvā,


pli: pabbajiṁ anagāriyaṁ;


pli: Jātiyā sattavassohaṁ,


pli: arahattamapāpuṇiṁ.


pli: Upasampādayī buddho,


pli: guṇamaññāya cakkhumā;


pli: Taruṇo pūjanīyohaṁ,


pli: buddhapūjāyidaṁ phalaṁ.


pli: Dibbacakkhu visuddhaṁ me,


pli: samādhikusalo ahaṁ;


pli: Abhiññāpāramippatto,


pli: Paṭisambhidā anuppatto,


pli: iddhipādesu kovido;


pli: Dhammesu pāramippatto,


pli: Tiṁsakappasahassamhi,


pli: yaṁ buddhamabhipūjayiṁ;


pli: Duggatiṁ nābhijānāmi,


pli: Kilesā jhāpitā mayhaṁ,


pli: bhavā sabbe samūhatā;


pli: Nāgova bandhanaṁ chetvā,


pli: viharāmi anāsavo.


pli: Svāgataṁ vata me āsi,


pli: mama buddhassa santike;


pli: Tisso vijjā anuppattā,


pli: kataṁ buddhassa sāsanaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā tikaṇikārapupphiyo thero imā gāthāyo abhāsitthāti.


pli: Therāpadāna


pli: Kaṇikāravagga


pli: Ekapattadāyakattheraapadāna


pli: “Nagare haṁsavatiyā,


pli: kumbhakāro ahosahaṁ;


pli: Addasaṁ virajaṁ buddhaṁ,


pli: oghatiṇṇamanāsavaṁ.


pli: Sukataṁ mattikāpattaṁ,


pli: buddhaseṭṭhassadāsahaṁ;


pli: Pattaṁ datvā bhagavato,


pli: ujubhūtassa tādino.


pli: Bhave nibbattamānohaṁ,


pli: soṇṇathāle labhāmahaṁ;


pli: Rūpimaye ca sovaṇṇe,


pli: taṭṭike ca maṇīmaye.


pli: Pātiyo paribhuñjāmi,


pli: puññakammassidaṁ phalaṁ;


pli: Yasānañca dhanānañca,


pli: aggabhūto ca homahaṁ.


pli: Yathāpi bhaddake khette,


pli: bījaṁ appampi ropitaṁ;


pli: Sammādhāraṁ pavecchante,


pli: phalaṁ toseti kassakaṁ.


pli: Tathevidaṁ pattadānaṁ,


pli: buddhakhettamhi ropitaṁ;


pli: Pītidhāre pavassante,


pli: phalaṁ maṁ tosayissati.


pli: Yāvatā khettā vijjanti,


pli: saṅghāpi ca gaṇāpi ca;


pli: Buddhakhettasamo natthi,


pli: sukhado sabbapāṇinaṁ.


pli: Namo te purisājañña,


pli: namo te purisuttama;


pli: Ekapattaṁ daditvāna,


pli: pattomhi acalaṁ padaṁ.


pli: Ekanavutito kappe,


pli: yaṁ pattamadadiṁ tadā;


pli: Duggatiṁ nābhijānāmi,


pli: pattadānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ekapattadāyako thero imā gāthāyo abhāsitthāti.


pli: Ekapattadāyakattherassāpadānaṁ dutiyaṁ.


pli: Therāpadāna


pli: Kaṇikāravagga


pli: 3 Kāsumāraphaliyattheraapadāna


pli: “Kaṇikāraṁva jotantaṁ,


pli: nisinnaṁ pabbatantare;


pli: Addasaṁ virajaṁ buddhaṁ,


pli: lokajeṭṭhaṁ narāsabhaṁ.


pli: Pasannacitto sumano,


pli: sire katvāna añjaliṁ;


pli: Kāsumārikamādāya,


pli: buddhaseṭṭhassadāsahaṁ.


pli: Ekatiṁse ito kappe,


pli: yaṁ phalaṁ adadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kāsumāraphaliyo thero imā gāthāyo abhāsitthāti.


pli: Therāpadāna


pli: Kaṇikāravagga


pli: Avaṭaphaliyattheraapadāna


pli: “Sahassaraṁsī bhagavā,


pli: sayambhū aparājito;


pli: Vivekā vuṭṭhahitvāna,


pli: gocarāyābhinikkhami.


pli: Phalahattho ahaṁ disvā,


pli: upagacchiṁ narāsabhaṁ;


pli: Pasannacitto sumano,


pli: avaṭaṁ adadiṁ phalaṁ.


pli: Catunnavutito kappe,


pli: yaṁ phalaṁ adadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā avaṭaphaliyo thero imā gāthāyo abhāsitthāti.


pli: Avaṭaphaliyattherassāpadānaṁ catutthaṁ.


pli: Therāpadāna


pli: Kaṇikāravagga


pli: 5 Pādaphaliyattheraapadāna


pli: “Suvaṇṇavaṇṇaṁ sambuddhaṁ,


pli: Āhutīnaṁ paṭiggahaṁ;


pli: Rathiyaṁ paṭipajjantaṁ,


pli: Pādaphalaṁ adāsahaṁ.


pli: Ekanavutito kappe,


pli: yaṁ phalaṁ adadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pādaphaliyo thero imā gāthāyo abhāsitthāti.


pli: Pādaphaliyattherassāpadānaṁ pañcamaṁ.


pli: Therāpadāna


pli: Kaṇikāravagga


pli: Mātuluṅgaphaladāyakattheraapadāna


pli: “Kaṇikāraṁva jalitaṁ,


pli: puṇṇamāyeva candimaṁ;


pli: Jalantaṁ dīparukkhaṁva,


pli: addasaṁ lokanāyakaṁ.


pli: Mātuluṅgaphalaṁ gayha,


pli: adāsiṁ satthuno ahaṁ;


pli: Dakkhiṇeyyassa vīrassa,


pli: pasanno sehi pāṇibhi.


pli: Ekatiṁse ito kappe,


pli: yaṁ phalaṁ adadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā mātuluṅgaphaladāyako thero imā gāthāyo abhāsitthāti.


pli: Therāpadāna


pli: Kaṇikāravagga


pli: 7 Ajeliphaladāyakattheraapadāna


pli: “Ajjuno nāma sambuddho,


pli: himavante vasī tadā;


pli: Caraṇena ca sampanno,


pli: samādhikusalo muni.


pli: Kumbhamattaṁ gahetvāna,


pli: ajeliṁ jīvajīvakaṁ;


pli: Chattapaṇṇaṁ gahetvāna,


pli: adāsiṁ satthuno ahaṁ.


pli: Catunnavutito kappe,


pli: yaṁ phalaṁ adadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ajeliphaladāyako thero imā gāthāyo abhāsitthāti.


pli: Subhaddattheraapadāna


pli: “Padumuttaro lokavidū,


pli: āhutīnaṁ paṭiggaho;


pli: Janataṁ uddharitvāna,


pli: nibbāyati mahāyaso.


pli: Nibbāyante ca sambuddhe,


pli: dasasahassi kampatha;


pli: Janakāyo mahā āsi,


pli: devā sannipatuṁ tadā.


pli: Candanaṁ pūrayitvāna,


pli: tagarāmallikāhi ca;


pli: Haṭṭho haṭṭhena cittena,


pli: āropayiṁ naruttamaṁ.


pli: Mama saṅkappamaññāya,


pli: satthā loke anuttaro;


pli: Nipannakova sambuddho,


pli: imā gāthā abhāsatha.


pli: ‘Yo me pacchimake kāle,


pli: gandhamālena chādayi;


pli: Tamahaṁ kittayissāmi,


pli: suṇātha mama bhāsato.


pli: Ito cuto ayaṁ poso,


pli: tusitakāyaṁ gamissati;


pli: Tattha rajjaṁ karitvāna,


pli: nimmānaṁ so gamissati.


pli: Eteneva upāyena,


pli: datvā mālaṁ varuttamaṁ;


pli: Sakakammābhiraddho so,


pli: sampattiṁ anubhossati.


pli: Punāpi tusite kāye,


pli: nibbattissatiyaṁ naro;


pli: Tamhā kāyā cavitvāna,


pli: manussattaṁ gamissati.


pli: Sakyaputto mahānāgo,


pli: aggo loke sadevake;


pli: Bodhayitvā bahū satte,


pli: nibbāyissati cakkhumā.


pli: Tadā sopagato santo,


pli: sukkamūlena codito;


pli: Upasaṅkamma sambuddhaṁ,


pli: pañhaṁ pucchissati tadā.


pli: Hāsayitvāna sambuddho,


pli: sabbaññū lokanāyako;


pli: Puññakammaṁ pariññāya,


pli: saccāni vivarissati.


pli: Āraddho ca ayaṁ pañho,


pli: tuṭṭho ekaggamānaso;


pli: Satthāraṁ abhivādetvā,


pli: pabbajjaṁ yācayissati.


pli: Pasannamānasaṁ disvā,


pli: sakakammena tositaṁ;


pli: Pabbājessati so buddho,


pli: aggamaggassa kovido.


pli: Vāyamitvānayaṁ poso,


pli: sammāsambuddhasāsane;


pli: Sabbāsave pariññāya,


pli: nibbāyissatināsavo’.


pli: Pañcamabhāṇavāraṁ.


pli: Pubbakammena saṁyutto,


pli: ekaggo susamāhito;


pli: Buddhassa oraso putto,


pli: dhammajomhi sunimmito.


pli: Dhammarājaṁ upagamma,


pli: apucchiṁ pañhamuttamaṁ;


pli: Kathayanto ca me pañhaṁ,


pli: dhammasotaṁ upānayi.


pli: Tassāhaṁ dhammamaññāya,


pli: vihāsiṁ sāsane rato;


pli: viharāmi anāsavo.


pli: Satasahassito kappe,


pli: jalajuttamanāyako;


pli: Nibbāyi anupādāno,


pli: dīpova telasaṅkhayā.


pli: Sattayojanikaṁ āsi,


pli: thūpañca ratanāmayaṁ;


pli: Dhajaṁ tattha apūjesiṁ,


pli: sabbabhaddaṁ manoramaṁ.


pli: Kassapassa ca buddhassa,


pli: tisso nāmaggasāvako;


pli: Putto me oraso āsi,


pli: dāyādo jinasāsane.


pli: Tassa hīnena manasā,


pli: vācaṁ bhāsiṁ abhaddakaṁ;


pli: Tena kammavipākena,


pli: pacchā me āsi bhaddakaṁ.


pli: Upavattane sālavane,


pli: pacchime sayane muni;


pli: Pabbājesi mahāvīro,


pli: hito kāruṇiko jino.


pli: Ajjeva dāni pabbajjā,


pli: ajjeva upasampadā;


pli: Ajjeva parinibbānaṁ,


pli: sammukhā dvipaduttame.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā subhaddo thero imā gāthāyo abhāsitthāti.


pli: Subhaddattherassāpadānaṁ navamaṁ.


pli: Therāpadāna


pli: Kaṇikāravagga


pli: 8 Amodaphaliyattheraapadāna


pli: “Suvaṇṇavaṇṇaṁ sambuddhaṁ,


pli: Āhutīnaṁ paṭiggahaṁ;


pli: Rathiyaṁ paṭipajjantaṁ,


pli: Āmodamadadiṁ phalaṁ.


pli: Ekanavutito kappe,


pli: yaṁ phalaṁ adadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā amodaphaliyo thero imā gāthāyo abhāsitthāti.


pli: Amodaphaliyattherassāpadānaṁ aṭṭhamaṁ.


pli: Therāpadāna


pli: Kaṇikāravagga


pli: 9 Tālaphaladāyakattheraapadāna


pli: “Sataraṁsī nāma bhagavā,


pli: sayambhū aparājito;


pli: Vivekā vuṭṭhahitvāna,


pli: gocarāyābhinikkhami.


pli: Phalahattho ahaṁ disvā,


pli: upagacchiṁ narāsabhaṁ;


pli: Pasannacitto sumano,


pli: tālaphalaṁ adāsahaṁ.


pli: Catunnavutito kappe,


pli: yaṁ phalaṁ adadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā tālaphaladāyako thero imā gāthāyo abhāsitthāti.


pli: Therāpadāna


pli: Kaṇikāravagga


pli: 10 Nāḷikeraphaladāyakattheraapadāna


pli: “Nagare bandhumatiyā,


pli: ārāmiko ahaṁ tadā;


pli: Addasaṁ virajaṁ buddhaṁ,


pli: gacchantaṁ anilañjase.


pli: Nāḷikeraphalaṁ gayha,


pli: buddhaseṭṭhassadāsahaṁ;


pli: Ākāse ṭhitako santo,


pli: paṭiggaṇhi mahāyaso.


pli: Vittisañjanano mayhaṁ,


pli: diṭṭhadhammasukhāvaho;


pli: Phalaṁ buddhassa datvāna,


pli: vippasannena cetasā.


pli: Adhigacchiṁ tadā pītiṁ,


pli: vipulañca sukhuttamaṁ;


pli: Uppajjateva ratanaṁ,


pli: nibbattassa tahiṁ tahiṁ.


pli: Ekanavutito kappe,


pli: yaṁ phalaṁ adadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Dibbacakkhu visuddhaṁ me,


pli: samādhikusalo ahaṁ;


pli: Abhiññāpāramippatto,


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā nāḷikeraphaladāyako thero imā gāthāyo abhāsitthāti.


pli: Kaṇikāravaggo ekapaññāsamo.


pli: Tassuddānaṁ


pli: Kaṇikārekapattā ca,


pli: kāsumārī tathāvaṭā;


pli: Pādañca mātuluṅgañca,


pli: ajelīmodameva ca.


pli: Tālaṁ tathā nāḷikeraṁ,


pli: gāthāyo gaṇitā viha;


pli: Ekaṁ gāthāsataṁ hoti,


pli: ūnādhikavivajjitaṁ.


title_pli: Therāpadāna Phaladāyakavagga

pli: Therāpadāna


pli: Phaladāyakavagga


pli: 1 Kurañciyaphaladāyakattheraapadāna


pli: “Migaluddo pure āsiṁ,


pli: vipine vicaraṁ ahaṁ;


pli: Addasaṁ virajaṁ buddhaṁ,


pli: sabbadhammāna pāraguṁ.


pli: Kurañciyaphalaṁ gayha,


pli: buddhaseṭṭhassadāsahaṁ;


pli: Puññakkhettassa tādino,


pli: pasanno sehi pāṇibhi.


pli: Ekatiṁse ito kappe,


pli: yaṁ phalaṁ adadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: bhavā sabbe samūhatā;


pli: Nāgova bandhanaṁ chetvā,


pli: viharāmi anāsavo.


pli: Svāgataṁ vata me āsi,


pli: buddhaseṭṭhassa santike;


pli: Tisso vijjā anuppattā,


pli: kataṁ buddhassa sāsanaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā kurañciyaphaladāyako thero imā gāthāyo abhāsitthāti.


pli: Therāpadāna


pli: Phaladāyakavagga


pli: 2 Kapitthaphaladāyakattheraapadāna


pli: “Suvaṇṇavaṇṇaṁ sambuddhaṁ,


pli: Āhutīnaṁ paṭiggahaṁ;


pli: Rathiyaṁ paṭipajjantaṁ,


pli: Kapitthaṁ adadiṁ phalaṁ.


pli: Ekanavutito kappe,


pli: yaṁ phalaṁ adadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kapitthaphaladāyako thero imā gāthāyo abhāsitthāti.


pli: Therāpadāna


pli: Phaladāyakavagga


pli: 3 Kosambaphaliyattheraapadāna


pli: “Kakudhaṁ vilasantaṁva,


pli: devadevaṁ narāsabhaṁ;


pli: Rathiyaṁ paṭipajjantaṁ,


pli: kosambaṁ adadiṁ tadā.


pli: Ekatiṁse ito kappe,


pli: yaṁ phalaṁ adadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kosambaphaliyo thero imā gāthāyo abhāsitthāti.


pli: Kosambaphaliyattherassāpadānaṁ tatiyaṁ.


pli: Therāpadāna


pli: Phaladāyakavagga


pli: Ketakapupphiyattheraapadāna


pli: “Vinatānadiyā tīre,


pli: vihāsi purisuttamo;


pli: Addasaṁ virajaṁ buddhaṁ,


pli: ekaggaṁ susamāhitaṁ.


pli: Madhugandhassa pupphena,


pli: ketakassa ahaṁ tadā;


pli: Pasannacitto sumano,


pli: buddhaseṭṭhamapūjayiṁ.


pli: Ekanavutito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ketakapupphiyo thero imā gāthāyo abhāsitthāti.


pli: Therāpadāna


pli: Phaladāyakavagga


pli: Nāgapupphiyattheraapadāna


pli: “Suvaṇṇavaṇṇaṁ sambuddhaṁ,


pli: Āhutīnaṁ paṭiggahaṁ;


pli: Rathiyaṁ paṭipajjantaṁ,


pli: Nāgapupphaṁ apūjayiṁ.


pli: Ekanavutito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā nāgapupphiyo thero imā gāthāyo abhāsitthāti.


pli: Nāgapupphiyattherassāpadānaṁ pañcamaṁ.


pli: Therāpadāna


pli: Phaladāyakavagga


pli: Ajjunapupphiyattheraapadāna


pli: “Candabhāgānadītīre,


pli: ahosiṁ kinnaro tadā;


pli: Addasaṁ virajaṁ buddhaṁ,


pli: sayambhuṁ aparājitaṁ.


pli: Pasannacitto sumano,


pli: vedajāto katañjalī;


pli: Gahetvā ajjunaṁ pupphaṁ,


pli: sayambhuṁ abhipūjayiṁ.


pli: Tena kammena sukatena,


pli: cetanāpaṇidhīhi ca;


pli: Jahitvā kinnaraṁ dehaṁ,


pli: tāvatiṁsamagacchahaṁ.


pli: Chattiṁsakkhattuṁ devindo,


pli: devarajjamakārayiṁ;


pli: Dasakkhattuṁ cakkavattī,


pli: mahārajjamakārayiṁ.


pli: Padesarajjaṁ vipulaṁ,


pli: gaṇanāto asaṅkhiyaṁ;


pli: Sukhette vappitaṁ bījaṁ,


pli: sayambhumhi aho mama.


pli: Kusalaṁ vijjate mayhaṁ,


pli: pabbajiṁ anagāriyaṁ;


pli: Pūjāraho ahaṁ ajja,


pli: sakyaputtassa sāsane.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ajjunapupphiyo thero imā gāthāyo abhāsitthāti.


pli: Therāpadāna


pli: Phaladāyakavagga


pli: Kuṭajapupphiyattheraapadāna


pli: “Himavantassāvidūre,


pli: vasalo nāma pabbato;


pli: Buddho sudassano nāma,


pli: vasate pabbatantare.


pli: Pupphaṁ hemavantaṁ gayha,


pli: vehāsaṁ agamāsahaṁ;


pli: Tatthaddasāsiṁ sambuddhaṁ,


pli: oghatiṇṇamanāsavaṁ.


pli: Pupphaṁ kuṭajamādāya,


pli: sire katvāna añjaliṁ;


pli: Buddhassa abhiropesiṁ,


pli: sayambhussa mahesino.


pli: Ekatiṁse ito kappe,


pli: yaṁ pupphamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kuṭajapupphiyo thero imā gāthāyo abhāsitthāti.


pli: Cundattheraapadāna


pli: “Siddhatthassa bhagavato,


pli: lokajeṭṭhassa tādino;


pli: Agghiyaṁ kārayitvāna,


pli: jātipupphehi chādayiṁ.


pli: Niṭṭhāpetvāna taṁ pupphaṁ,


pli: buddhassa upanāmayiṁ;


pli: Pupphāvasesaṁ paggayha,


pli: buddhassa abhiropayiṁ.


pli: Kañcanagghiyasaṅkāsaṁ,


pli: buddhaṁ lokagganāyakaṁ;


pli: Pasannacitto sumano,


pli: pupphagghiyamupānayiṁ.


pli: Vitiṇṇakaṅkho sambuddho,


pli: tiṇṇoghehi purakkhato;


pli: Bhikkhusaṅghe nisīditvā,


pli: imā gāthā abhāsatha.


pli: ‘Dibbagandhaṁ pavāyantaṁ,


pli: yo me pupphagghiyaṁ adā;


pli: Tamahaṁ kittayissāmi,


pli: suṇātha mama bhāsato.


pli: Ito cuto ayaṁ poso,


pli: devasaṅghapurakkhato;


pli: Jātipupphehi parikiṇṇo,


pli: devalokaṁ gamissati.


pli: Ubbiddhaṁ bhavanaṁ tassa,


pli: Sovaṇṇañca maṇīmayaṁ;


pli: Byamhaṁ pātubhavissati,


pli: Puññakammappabhāvitaṁ.


pli: Catusattatikkhattuṁ so,


pli: devarajjaṁ karissati;


pli: Anubhossati sampattiṁ,


pli: accharāhi purakkhato.


pli: Pathabyā rajjaṁ tisataṁ,


pli: vasudhaṁ āvasissati;


pli: Pañcasattatikkhattuñca,


pli: cakkavattī bhavissati.


pli: Dujjayo nāma nāmena,


pli: hessati manujādhipo;


pli: Anubhotvāna taṁ puññaṁ,


pli: sakakammaṁ apassito.


pli: Vinipātaṁ agantvāna,


pli: manussattaṁ gamissati;


pli: Hiraññaṁ tassa nicitaṁ,


pli: koṭisatamanappakaṁ.


pli: Nibbattissati yonimhi,


pli: brāhmaṇe so bhavissati;


pli: Vaṅgantassa suto dhīmā,


pli: sāriyā oraso piyo.


pli: So ca pacchā pabbajitvā,


pli: aṅgīrasassa sāsane;


pli: Cūḷacundoti nāmena,


pli: hessati satthu sāvako.


pli: Sāmaṇerova so santo,


pli: khīṇāsavo bhavissati;


pli: Sabbāsave pariññāya,


pli: nibbāyissatināsavo’.


pli: Upaṭṭhahiṁ mahāvīraṁ,


pli: aññe ca pesale bahū;


pli: Bhātaraṁ me cupaṭṭhāsiṁ,


pli: uttamatthassa pattiyā.


pli: Bhātaraṁ me upaṭṭhitvā,


pli: dhātuṁ pattamhi ohiya;


pli: Sambuddhaṁ upanāmesiṁ,


pli: lokajeṭṭhaṁ narāsabhaṁ.


pli: Ubho hatthehi paggayha,


pli: buddho loke sadevake;


pli: Sandassayanto taṁ dhātuṁ,


pli: kittayi aggasāvakaṁ.


pli: Cittañca suvimuttaṁ me,


pli: saddhā mayhaṁ patiṭṭhitā;


pli: viharāmi anāsavo.


pli: Paṭisambhidānuppattā,


pli: Vimokkhāpi ca phassitā;


pli: Chaḷabhiññā sacchikatā,


pli: Kataṁ buddhassa sāsanaṁ”.


pli: Itthaṁ sudaṁ āyasmā cundo thero imā gāthāyo abhāsitthāti.


pli: Cundattherassāpadānaṁ dasamaṁ.


pli: Upālivaggo pañcamo.


pli: Upāli soṇo bhaddiyo,


pli: sanniṭṭhāpakahatthiyo;


pli: Chadanaṁ seyyacaṅkamaṁ,


pli: subhaddo cundasavhayo;


pli: Gāthāsataṁ satālīsaṁ,


pli: catasso ca taduttari.


pli: Therāpadāna


pli: Phaladāyakavagga


pli: Ghosasaññakattheraapadāna


pli: “Migaluddo pure āsiṁ,


pli: araññe vipine ahaṁ;


pli: Addasaṁ virajaṁ buddhaṁ,


pli: devasaṅghapurakkhataṁ.


pli: Catusaccaṁ pakāsentaṁ,


pli: desentaṁ amataṁ padaṁ;


pli: Assosiṁ madhuraṁ dhammaṁ,


pli: sikhino lokabandhuno.


pli: Ghose cittaṁ pasādesiṁ,


pli: asamappaṭipuggale;


pli: Tattha cittaṁ pasādetvā,


pli: uttariṁ duttaraṁ bhavaṁ.


pli: Ekatiṁse ito kappe,


pli: yaṁ saññamalabhiṁ tadā;


pli: Duggatiṁ nābhijānāmi,


pli: ghosasaññāyidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ghosasaññako thero imā gāthāyo abhāsitthāti.


pli: Ghosasaññakattherassāpadānaṁ aṭṭhamaṁ.


pli: Therāpadāna


pli: Phaladāyakavagga


pli: Sabbaphaladāyakattheraapadāna


pli: “Varuṇo nāma nāmena,


pli: brāhmaṇo mantapāragū;


pli: Chaḍḍetvā dasa puttāni,


pli: vanamajjhogahiṁ tadā.


pli: Assamaṁ sukataṁ katvā,


pli: suvibhattaṁ manoramaṁ;


pli: Paṇṇasālaṁ karitvāna,


pli: vasāmi vipine ahaṁ.


pli: Padumuttaro lokavidū,


pli: āhutīnaṁ paṭiggaho;


pli: Mamuddharitukāmo so,


pli: āgacchi mama assamaṁ.


pli: Yāvatā vanasaṇḍamhi,


pli: obhāso vipulo ahu;


pli: Buddhassa ānubhāvena,


pli: pajjalī vipinaṁ tadā.


pli: Disvāna taṁ pāṭihīraṁ,


pli: buddhaseṭṭhassa tādino;


pli: Pattapuṭaṁ gahetvāna,


pli: phalena pūjayiṁ ahaṁ.


pli: Upagantvāna sambuddhaṁ,


pli: sahakhārimadāsahaṁ;


pli: Anukampāya me buddho,


pli: idaṁ vacanamabravi.


pli: ‘Khāribhāraṁ gahetvāna,


pli: pacchato ehi me tuvaṁ;


pli: Paribhutte ca saṅghamhi,


pli: puññaṁ tava bhavissati’.


pli: Puṭakantaṁ gahetvāna,


pli: bhikkhusaṅghassadāsahaṁ;


pli: Tattha cittaṁ pasādetvā,


pli: tusitaṁ upapajjahaṁ.


pli: Tattha dibbehi naccehi,


pli: gītehi vāditehi ca;


pli: Puññakammena saṁyuttaṁ,


pli: anubhomi sadā sukhaṁ.


pli: Yaṁ yaṁ yonupapajjāmi,


pli: devattaṁ atha mānusaṁ;


pli: Bhoge me ūnatā natthi,


pli: phaladānassidaṁ phalaṁ.


pli: Yāvatā caturo dīpā,


pli: sasamuddā sapabbatā;


pli: Phalaṁ buddhassa datvāna,


pli: issaraṁ kārayāmahaṁ.


pli: Yāvatā me pakkhigaṇā,


pli: ākāse uppatanti ce;


pli: Tepi maṁ vasamanventi,


pli: Yāvatā vanasaṇḍamhi,


pli: yakkhā bhūtā ca rakkhasā;


pli: Kumbhaṇḍā garuḷā cāpi,


pli: pāricariyaṁ upenti me.


pli: Kummā soṇā madhukārā,


pli: ḍaṁsā ca makasā ubho;


pli: Supaṇṇā nāma sakuṇā,


pli: pakkhijātā mahabbalā;


pli: Tepi maṁ saraṇaṁ yanti,


pli: phaladānassidaṁ phalaṁ.


pli: Yepi dīghāyukā nāgā,


pli: iddhimanto mahāyasā;


pli: Sīhā byagghā ca dīpī ca,


pli: acchakokataracchakā;


pli: Osadhītiṇavāsī ca,


pli: ye ca ākāsavāsino;


pli: Sabbe maṁ saraṇaṁ yanti,


pli: Sududdasaṁ sunipuṇaṁ,


pli: gambhīraṁ suppakāsitaṁ;


pli: Phassayitvā viharāmi,


pli: Vimokkhe aṭṭha phusitvā,


pli: viharāmi anāsavo;


pli: Ātāpī nipako cāhaṁ,


pli: Ye phalaṭṭhā buddhaputtā,


pli: khīṇadosā mahāyasā;


pli: Ahamaññataro tesaṁ,


pli: phaladānassidaṁ phalaṁ.


pli: Abhiññāpāramiṁ gantvā,


pli: sukkamūlena codito;


pli: Sabbāsave pariññāya,


pli: viharāmi anāsavo.


pli: Tevijjā iddhipattā ca,


pli: buddhaputtā mahāyasā;


pli: Dibbasotasamāpannā,


pli: tesaṁ aññataro ahaṁ.


pli: Satasahassito kappe,


pli: yaṁ phalaṁ adadiṁ tadā;